Donibane Garaziko txertatze gunean orotara 108 pertsona txertatuak izan dira\nDonibane Garaziko txertatze gunean orotara 108 pertsona txertatuak izan dira. Hauetarik 87 adinetako jendeen etxeetako egoiliarrak ziren, eta gaineratikoak 50 urtetik goitikoak edo osagarri arrangurak dituzten osasun arloko langileak. Adinetako jendeen etxeko pertsonen erdiak erabaki du ez txertatzea, beste erdia aldiz txertatua da. Astelehenean publiko zabalari luzatutako txertaketa kanpaina hasiko da Izpuran, 13 mediku boluntarioekin.\nIrisarriko esku baloi taldeak irabazi du Oztibarre Iholdi Amikuze eskualdean departamenduko diru banaketa parte-hartzailean\nIrisarriko esku baloi taldeak irabazi du Oztibarre Iholdi Amikuze eskualdean departamenduko diru banaketa parte-hartzailean. 50 000€ eskuratuko ditu. Horri esker 9 lekuko bi ibilgailu erosiko dituzte. 300 bat lizentziadun dituzte.\nJoseba Erremundeguy elkargoko mugaz gaindiko harremanetarako ordezkariak, muga hesteari buruz aterabideak atxeman beharko direla azaldu du agiri batean\nOstegunean Ipar eta Hego Euskal Herriaren arteko zortzi pasabide hetsi dira. Pirinio-Atlantikoetako prefekturak erabaki du hau terrorismoaren kontrako borrokaren arrazoipean. Egunerokotasunean Euskal Herri barnean mugitzen diren hainbat herritarrek gogorki pairatzen dute erabakia Prefeturak prentsari bidalitako agirian, bideen hesteaz ez da eperik azaltzen. Egoera honen aitzinean euskal herritarrak bortxatuak dira beste bide batzuen hartzerat. Joseba Erremundeguy Euskal elkargoko mugaz gaindiko harremanetarako ordezkariak aterabideak atxeman beharko direla azaldu du agiri batean.\nGazte zahar elkarte berriak Garazi Baigorri eskualdean belaunaldien arteko trukaketa bultzatu nahi du\nGazte Zahar elkarte berria da. Bultzatzaileak Donazaharren bizi diren Céline Etxeverria eta Céline Aguerre dira. Elkarte honek Garazi Baigorri eskualdean belaunaldien arteko trukaketa bultzatzeko xedea du.\nMaitena Thicoipe berriki instalatu da Donapaleun psikologo gisa\nMaitena Thicoipe berriki instalatu da Donapaleun psikologo gisa. Haurrak, nerabeak, helduak, denak ongi etorriak dira. Lan munduaz espezializatua da eta euskara baliatzen du. Horrez gain Donapaleuko adinetako jendeen etxean lanean ari da.\nBaigorriko berriak 21-01-15\n2021eko urtarrilaren 15eko Baigorriko berriak Lalu Hirigaraiekin.\nIzturitzeko eta Aiherrako berriak 21-01-15\n2021eko urtarrilaren 15eko Izturitzeko eta Aiherrako berriak Jean-Mixel Barbierekin.\nOrtzaizeko berriak 21-01-15\n2021eko urtarrilaren 15eko Ortzaizeko berriak Peio Soulerekin.\nINSEE-k emaniko datuen arabera herri batzuen biztanleria azkarki emendatu da, herri batzuetan adiz jautsi\nINSEE Frantziako estatistika eta ikerketa ekonomikoak egiten dituen erakundeak emaniko datuetan herri batzuen biztanleria azkarki emendatu da, beste herri batzuetan aldiz jautsi. Ondo ondoan diren Duzunaritze eta Ibarlaren kasua da.\nHerri elkargoak laborantzako sos laguntzak banatu ditu\nDomintxineko Mathieu Etxegarai laborariak 4 500 €-ko diru laguntza jaso du sagartze eta gaztainondoen landatzeko. Behitako haragia egiten du eta osoki autonomoa da.


#50akLIBRE Epaiketa amaituta, sententziaren zain geratu dira 50 auzipetuak\nDirección corta: https://lahaine.org/fJ8D\n10/01/2018 :: Nacionales E.Herria\nAlcala de Henareseko auzitegian izan da berrogeita hamar lagunen aurkako epaiketa.\n2015eko epaiketa batean egindako ekimen sinboliko batengatik, desordena publikoa egotzi zieten, bost hilabeteko espetxi zigorra eskatuz bakoitzarentzat. Gaur eman dute amaitutzat epaiketa, eta sententziaren zain geratu dira.\n2013.urtean sortu berri zen Ernai Gazte Antolakundeak Gazte Danbada antolatu zuen Urduñan. Ekitaldi nagusiaren egunean, Xabier Lopez Peña preso politikoa espetxean hil izana salatu zuten. Fiskaltzak eta AVT elkarteak, terrorismoari gorazarre egitea leporatuta, bina urteko kartzela eskatu zuten Ernaiko zazpi kiderentzat. Topatuko kidearentzat eta Periko Solabarriarentzat, berriz, urte eta erdikoa. Azkenean, ordea, azken honen aurkako karguak epaiketa hasi aurretik kendu zituzten.\n2015.urteko maiatzean jarri zuen epaiketarako data Angela Murillo epaileak, Segi gazte antolakundearen aurkako makro-epaiketan aste batzuk lehenago talde terroristako kide izatea egotzita zazpi gazte espetxeratu zituen epaile berberak.\nEpaiketa iristean, desobedientziaren aldeko hautua egin zuten epaituek ekimen sinboliko baten bidez. Zortzi akusatuak altxatu ziren, espetxeratuen argazkiak soinean zituztela eta herri harresi bat irudikatuz; publikoko kideek, berriz, gazteak babestu zituzten. Momentuko akusatuei zein publikoari, desordena delitua egotzi zieten.\nHiru urteren ostean, gaur izan dute epaiketa. Goizean goiz gerturatu dira epaituak Alcala de Henareseko epaitegira. Auzipetu guztiak izan dira deklaratzen lehenak. Publiko gisa zeudenek epaiketa hartan ez zutela txalotu eta ezer ez zekitela azaldu dute; auzipetuak zirenek berriz, herri harresia protesta sinboliko gisa egin zutela adierazi dute.\nAVTko abokatu baten txanda izan da ostean: lekuko gisa deklaratu du. Publikoko jendea oihuka hasi zela esan du, aulki gainera igo ez ote ziren gaineratuz. Epaiketaren unean aretoan zeuden bi poliziek ere eman dute euren lekukotza, publikoa pixkat bat tiratu eta ondoren euren kabuz irten zirela azalduz.\nAbokatuetako batek adierazi du ezin dela argudiatu publikoko kideetako bakoitzak txalotu zuenik; eta beraz, guztien absoluzioa eskatu dute defentsaren abokatuek, “eragozpena ez zelako larria izan eta ez dagoelako frogarik”. Fiskalak eskaerei eutsi die, bost hilabeteko espetxe zigorra bakoitzarendako.\n50 lagunen irakurketa:\nHala ere, hemen gaude denok berriz ere bi urte beranduago, Alcala de Hernareseko epaitegian, Euskal Herri osoko eta Madrileko 50 gazte, bakoitzak 5 hilabeteko espetxe eskaera bizkar-gainean. Euskal herritar gehiegik egin behar izan duten eta egiten jarraitzen dugun bidea eginez berriro. Elurrez eta izotzez betetako errepideetan bidea arriskatuz, soberan ez dugun dirua xahutuz eta indar fisiko zein psikologikoak ahituz. Duela ez hainbeste bide bera egin zuten lagun batzuek zioten bezala, “basque lives matter”, baina ez justizia espainolari. Denborak aurrera egingo ez balu bezala, epaitegietara kateatuta nahi gaituzte, isunek eta espetxe eskaerek itota, hari fin baten gainean kolokan beti... baina guk argi dugu, bide luze batean jarri nahi dizkiguten harriak dira, elkartasunak eta borrokak merezi dute.\n50ok LIBRE! Epaiketa politiko gehiagorik ez!


Txinako Flake Natural Grafito Kantitate Handia Nahiago da fabrikatzaile eta hornitzaile | Furuite\nModelo zenbakia: 899\nNeurria: 80 sare\nAplikazioa: erregogorra, litio ioi bateriaren anodo materiala\nForma: Flake grafito hautsa\nKarbono edukia: purutasun handikoa\nIzena: Flake natural grafitoa\nKarbono finkoa:% 90 ---% 99,9\nHEZETASUNA:% 0,5 gehienez\nOntziratzea: Big Bag\nTamaina sarean: 50-5000MESH\nEzaugarria: Eroankortasun termikoa\nHornidura gaitasuna: 1000 tona / tona hilean\nMaluta grafito naturala\ntamaina; + 50 sare% 80 min\nkarbono finkoa:% 90-99,9\nontziratzea: 25kg / poltsa txikia 1MT poltsa handian edo zuzenean 1000kg / poltsan.\naplikazioa: material erregogorra, marruskadura materiala, hauts metalurgikoa eta abar.\nNeurria Karbonoa hezetasuna lizarra + VM\n50 sare 80% min % 90 min % 0,5 gehienez % 10 gehienez\n50 sare 80% min % 95 min % 0,5 gehienez % 5 gehienez\n50 sare 80% min % 99 min % 0,5 gehienez % 1 maz\nMaluta naturaleko grafito hautsaren aplikazio ugari, maluta natural hautsak lubrifikazio errendimendu ona du, tenperatura altuko erresistentzia errendimendua, korrosioaren erresistentzia, etab., Lubrifikazio material naturalak dira. , esate baterako, malutazko grafito hauts naturala adreilu, magnesio karbono adreilu, grafitozko arragoa, erregogorrak diren produktuak bihur daitezke, esate baterako. Malutazko grafito naturalaren erabilera malutazko grafito hauts natural bihur daiteke, edo beste lehengai batzuk grafito produktuak ekoizteko. , hala nola, grafito hedagarria, grafito hedatua, grafitozko papera, etab.\nLehenik eta behin, jarri malutako grafito naturala kuartzozko hodian, berotu, nitrogenoan sartu, beroa kontserbatu; Bi, hartu azido klorhidrikoa, azido sulfurikoa, etanol anhidroa eta ura destilatua giro tenperaturan, nahastuz, nahastuz; 3. Nahastu sodio isopropionatoa, aluminio isopropionatoa eta potasio isopropionatoa 2. urratsean prestatutako soluzioan, irabiatu giro tenperaturan eta nahastu; Lau, hiru urratsean lortutako disoluzioa nahasketa bat osatzeko lehen urratsean prozesatutako maluta grafito naturalarekin guztiz nahasten da. Nahasketa presio altuko erreakzioko ontzian sartzen da eta etanola aldi berean gehitzen da eta zigilatzen da. Erreakzioaren ondoren, etanol lurruna askatzen da, eta presio altuko erreakzioko hozkailua arindu eta lehortu egiten da eta malutako grafitoa lortzen da. Metodoak ez du kutsadurarik eta energia gutxi kontsumitzen du. Flake grafitoa arazteko erabiltzen da asmakuntza.\n1, eroankortasun termiko eta eroankortasun elektriko onarekin\n2, tenperatura oso altuko erresistentziarekin\n3, koipetasun ona\n4, shock termikoen erresistentzia bikaina\n5, egonkortasun kimiko ona\nOntziratze Xehetasunak poltsa\nAurreko: Grafito malgua orri zabalean eta zerbitzu bikaina\nHurrengoa: Grafito eroale grafito hautsaren fabrikatzailea


Irekia Eusko Jaurlaritza - Gobierno Vasco :: Artolazabal: “gatazka eta goseteetatik ihes egiten duten errefuxiatuen edo jazarpena jasaten duten pertsonen errealitatea helburu nagusi da euskal gizartearentzat”\nArtolazabal: “gatazka eta goseteetatik ihes…\nphoto iom Iturria: Irekia\nPertsona Migratzailearen Nazioarteko Eguna, bihar, astelehena, abenduaren 18an\n“Justizia soziala Euskadirentzat elementu saihestezina da”\nNazio Batuen lema:“Migrazio segurua mugitzen ari den munduan”\nAntónio Guterres Un Secretary-General:“migrazioa beti izan da gurekin”\nVG 17 12 17\nBeatriz Artolazabal Eusko Jaurlaritzako Enpleguko eta Gizarte Politiketako sailburuaren iritziz, “lehentasunezko helburua da euskal gizartearentzat gatazka armatuetatik eta goseteetatik ihes egiten duten errefuxiatuek edo beren sexu-orientazioa, etnia-jatorria edo erlijio-atxikipena direla eta jazarriak diren pertsonek bizi dituzten errealitateen gaineko kontzientzia hartzea, horiek eragiten dituzten motiboekin amaitzeko. “Justizia soziala Euskadirentzat elementu saihestezina da”.\nBihar, astelehenean, abenduaren 18an, Migratzailearen Nazioarteko Eguna izango da, Nazio Batuen Batzorde Orokorrak ospatzeko eta hausnarketarako jardunaldi gisa aldarrikatua.\n“Migrazioaren fenomenoa berria ez bada ere, gaur egun badaude munduan zenbait migrazio-eredu eta Euskadi ez dago horietatik kanpo. Lan ordaindua eta egonkorra eta bizimodu naturala izateko erakargarritasuna pizgarria da nazioarteko migrazioarentzat. Gatazka armatuek eta jazarpenek migrazio horiek dakartzate dagoeneko ezagunak diren fluxuetan”, esan du Artolazabal sailburuak, biharko, asteleheneko, jardunaldiaren gainean.\nBeatriz Artolazabalen iritziz, “Euskadi pertsonak hartzen dituen herrialdea da, eta emigratzaileak “bidali” ditu, itxaropenak optimistak ez zirenean. Erkidegoko hiru lurraldeetan atzerrian 195.969 pertsona jaio dira, alegia, biztanle guztien % 8,9”.\n“Gaurko jardunaldian, besteak beste, etorkinek euskal gizarteari hainbat alderditan egiten dizkioten ekarpenak nabarmendu nahi ditugu, bereziki, esaterako, kultura-aniztasuna, hizkuntza-aberastasuna edo munduaren ikuspegiak, ukiezinak denak, eta praktikoagoak direnak, besteak beste, ekarpen ekonomikoa beren lanarekin, kotizazioak, kontsumoa, gaztetzea edo gizarte-dinamismoa”, esan du sailburuak.\nBeatriz Artolazabalen iritziz, “migratu duten pertsonak euskal gizartean integratu dira, eta aniztasunaren eta kohesioaren kontzientea den gizartea eraikitzen laguntzen dute. Halaber, triunfalismorik gabe, euskal gizarteak eta bertako erakundeek ere aniztasun eta pluraltasun hori kudeatzen badakitela nabarmendu nahi dugu, berdintasunaren eta gizarte-justiziaren alde”.\n“Gure herrialdea aberatsagoa da hitzaren esanahi anitzetan. Integrazioaren aldeko lan hori ez da hartu behar amaitu den zerbait bezala, eta jarraipena eman behar zaio eta behar eta erronka berrietara bideratu. Lehiakortasunaren, elkartasunaren, kohesioaren, lankidetzaren, erantzukizunaren eta ongizatearen printzipioetan oinarritutako etorkizuna eraikitzea dagokigu”, esan du Artolazabalek.\nEnpleguko eta Gizarte Politiketako sailburuaren iritziz, “immigrazioak badu, ospakizunak barik, oso arreta berezia behar duen beste aurpegi bat, alegia, desberdintasunak, jazarpenak edo ustiapena eragiten dituztenak. Hori horrela, besteak beste, gatazka armatuetatik ihes egiten duten errefuxiatuek, salerosketen biktimek edo beren sexu-orientazioa, etnia-jatorria edo erlijio-atxikipena direla eta jazarriak diren pertsonek bizi dituzten errealitateek eragiten dituzten motiboekin amaitu behar da. Justizia soziala Euskadirentzat elementu saihestezina da”.\nNBE erakundeko António Guterres idazkari nagusiaren iritziz, “migrazioa beti izan da gurekin. Klima-aldaketak, demografiak, ezegonkortasunak, gero eta handiagoak diren desberdintasunek eta bizitza hoberako asmoek eta lan-merkatuetan bete ez diren beharrek adierazten dute hemen geratzeko dagoela. Erantzuna nazioarteko lankidetza eraginkorra da migrazioaren kudeaketan, onurak zabalago banatzen direla bermatzea, eta interesdun guztien giza eskubideak behar bezala babestuta daudela bermatzea”. Aurten Nazio Batuek aukeratu duten lema honako hau da: “Migrazio segurua mugitzen ari den munduan”\nArtolazabal_Migrantes_18_12... behera kargatu (600 KB)


irailaren 27 eta 28an | Hondarribia-Marlaxka Xake Elkartea\nArtxiboa laburpen hitzeka: irailaren 27 eta 28an\nBizipen interesgarria Olite Chess 2014an\nurria 1, 2014 kimgoyong\tIruzkin 1\nArestian esan bezala, pasa den irailaren 27 eta 28an Oliten Xake Hezitzailearen I. Topaketa burutuko zen eta ekimen interesgarri honetako zuzendarien artean, gure elkarteko jokalaria den eta Irungo Landetxako xake eskolako hastapen klaseen arduraduna den Julio García Cabero izan dugu.\nBai Juliok, bai Andoni Orubek, hitzaldi bana eman zuten, xake munduko jende garrantzitsua hezkuntzaren ikuspuntutik xakea aztertu zuten hitzaldi mordoa osatuz.\nBidasoaldetik jende anitz hurbildu zen, xake zaleak, jakin-mina zutenak, gurasoak zeintzuk, hitzaldi eta bestelako ekintzetan parte hartu zuten. bestetik xake jokalari gazteak izan genituen beraientzako prestatutako lehiaketetan parte hartzen.\nJulio García Caberok antolatzaileek jardunaldiari buruz egin duten balorazioa oso positiboa dela esan digu.\nBertan gertatutakoaren informazioa osatzeko (gaztelaniaz) ondorego loturak bisitatu:\nOlite.com webgunean: Olite chess 2014\najedrezeducativo.org webgunean: Olite chess 2014 en\nArgazkiak Maru Estebanez eta Olite.com.es\n2014andoni orube bonachess olitehezkuntzaHondarribiairailaren 27 eta 28anJulio Garcia CaberokirolaKlubamarlaxkatopaketaXakexake hezitzailearen I. Topaketa\nOlite Chess – Xake hezigarriaren lehen topaketa. Irailaren 27 eta 28an.\nIraila 5, 2014 kimgoyong\t2 Iruzkin\nEkimen oso interesagarri baten berri ematen dizuegu.\nDatorren irailaren 27 eta 28an Oliten Xake Hezitzailearen I. Topaketa burutuko da, Oliteko Udalak antolatuta eta ekimen honetako zuzendarien artean, gure elkarteko kidea den eta Irungo Landetxako xake eskolako hastapen klaseen arduraduna den Julio García Cabero dago.\nJardunaldi bikoitza maila handiko hitzaldiez osatuta dago. Bertan esatari Julio García bera izango dugu eta gure elkarteko Presidenteordea den Andoni Orube. Hitzaldiez gain, Oliteko, Bidasoaldeko, Tuterako eta Azkoiengo gaztetxoen arteko norgehiagokak izango ditugu\nEgitarau osatua (gaztelaniaz) ikusteko sakatu: hemen\nHondaribia-Marlaxka Xake Klubeko es kideentzako horrelako ekimen batean parte hartzea motibazio garrantzia du xakeari, kirol arlotik ez ezik, Gizarte eta hezkuntzaren ikuspegitik merezi duen garrantzia ematen dion ekitaldian parte hartzea. Talde antolatzaileari hartutako lanak eskertu nahi diegu, lortutako laguntzak eta egindako egitarauagatik, xakea gustuko (edo ez) guztientzako gozagarri izango dena.\nBaraz, badakizue, irailaren amaieran Nafarroako herri eder horretara joateko gonbita luzatzen dizuegu.


Covid iraunkorra edo iraupen luzekoa: zer sintoma ditu? | Consumer\nEspainian, datuek iradokitzen dutenez, kovid iraunkorrak 10 gaixotik bati eragin diezaioke, bereziki emakumeei, eta 200 sintoma baino gehiago deskribatu dira.\nEgilea: Egilea Teresa García-Barredo / Eva Maroto, Lovexair Fundazioa\narabera: Ostirala, 2021eko urtarrilaren 29a\n19. bizitza izan ondoren indarberritzen ematen dugun denbora, jasandako infekzioaren larritasunaren araberakoa da. Sintoma arinak dituen pertsona batentzat, batez beste bi asteko indarberritzea egiten da, gaixotasunaren zantzuak desagertu arte. Eritasuna larriki azalduz gero, hiru astetik sei astera luzatzen da denbora. Baina gero eta maizago agertzen dira sintomak sei astetik gora irauten duten kasuak, eta hilabeteak ere irauten dute. Horri covid iraunkorra edo iraupen luzekoa esaten zaio.\nOraindik ez da zehatz definitu covid iraunkorra edo long covid (iraupen luzeko covid, ingelesez) kontzeptua, baina estatistikek adierazten dute gero eta pertsona gehiagori eragiten diola, eta horrek eragin soziosanitario handia duela. Erresuma Batuan, bost asteren ondoren, bost lagunetik batek sintomak dituela kalkulatzen da, eta hamarretik batek 12 asteren ondoren.Espainian uste da kovid iraunkorrak gaixoen %10i eragin diezaiekeela. Mediku Orokorren eta Familiaren Elkarteak (EMG) 2020ko abuztuan egindako azterketa baten arabera, gure herrialdean kovid iraunkorra zuten pazienteen % 79 emakumeak ziren, batez beste 43 urte zituztenak.\nKovid iraunkorreko sintomak ziklikoki joaten dira eta etortzen dira, sendatze faltsua balitz bezala. Bi aste igaro ondoren, pazienteak takikardiak izan ditzake berriro, edo infekzioaren hasieran zituen sintomak ez bezalakoak sentitu.\nArtikuluaren hasieran ez bezala, ez dago gaixotasun akutuaren larritasunaren mende kovid iraunkorra izatea edo ez izatea. Orain arte ikusi dugunaren arabera, eragina du populazio zaurgarrian, aurretiko patologiak dituztenetan, bai eta osasunean arazorik ez duten pertsona osasuntsuetan ere. Askok ez dute inoiz jakin 19. bizitza izan ote zuten, ez baitzitzaien diagnostikorako probarik egin eta, hala ere, sintomatologia adierazten jarraitzen dute.\nZergatik garatzen da covid iraunkorra?\nOraingoz ez dago teoria erabakigarririk, eta zenbait aukera aztertzen dira, kausa posible gisa:\nKontrolatu gabeko erantzun immunea eta birusari gehiegizko erantzuna ematea.\nSortzen dugun autoimmunitatea.\nBirusa gorputzeko gordailuetan egoten da aktibo, hala nola heste meharrean.\nZer sintoma ditu kovid iraunkorrak?\n200 sintoma baino gehiago daude deskribatuta. Kopuru zabal horrek, askotan, zaildu egiten du kovid iraunkorraren diagnostikoa.\nOsasun Ministerioko Osasun Alerta eta Larrialdiak Koordinatzeko Zentroak jasotzen dituen sintoma ohikoenak hauek dira:\nZer iritzi dute covid iraunkorra duten pertsonek?\nSintomek bere horretan irauteak mugatu egiten du pazientea, bai maila fisikoan bai psikologikoan, eta eragin zuzena dute bizitza sozialean, lanean eta eguneroko jardueretan, hala nola seme-alabak eskolara eramatea edo erosketak egitea.\nKovid iraunkorra duten pertsona asko ez dira sentitzen, bakarrik ikusi dira, osasun sistemaren erantzunik gabe. Momentuz ez dira ulertu, ezta lagun eta senideen sareagatik ere, jarrera arazo bati egozten ziotenak. Horregatik, askok laguntza bilatu zuten sare sozialetan.\nPazienteek denbora izan dute borrokan, ikusten eta laguntza eskatzen. Hori dela eta, Mediku Orokorren eta Familiakoen Elkarteak (EMG), paziente horien arretari eta azterketari buruzko problematikaz jabeturik, batera lan egitea erabaki du, eta “COVID-19 gaixotasun iraunkorra duen gaixoari oinarrizko arreta emateko kita” izeneko protokoloa diseinatu du, kontsultan arreta eta balorazio hobea emateko. Lovexair Fundazioak talde berezi bat prestatu du, kaltetutako beste pertsona batzuekin esperientziak partekatzeko edo profesional sanitarioekin kontsultak egiteko.\nCovid iraunkorra: gaixotasuntzat hartzen da?\nEspainian, long covid pazienteen taldea galdutako konfiantza berreskuratzen ari da, eta positiboago dago. Izan ere, berri onak iristen hasi dira, hala nola Osasun Ministerioak bere izaera onartzea. 2021eko urtarrilaren 15ean, 19. coidari buruzko txosten zientifiko-teknikoaren eguneraketa argitaratu zen. Dokumentu horrek ebidentzia zientifikoa du, eta bertan, lehenengo aldiz, kovid iraunkorrari buruzko atal berezi bat jaso da, 19. cobidaren ondorioetatik bereiziz.


The Rapture Doctrine - Suitzako Jainkoaren Eliza Mundu osoan\nguri buruz > WKGren atzeko planoa > Arrautze Doktrina\nKristau batzuek defendatzen duten "Harraparen doktrina" Jesusen itzuleran Elizari gertatzen zaionaz dihardu - "Bigarren Etorrera", deitu ohi den bezala. Doktrinak dio fededunek igoera moduko bat bizi dutela; Kristorengana erakarriko dutela noizbait bere aintzan itzultzean. Harrapenean fededunek, funtsean, pasarte bakar bat erabiltzen dute froga gisa: «Jaunaren hitz batez esaten dizuegu: bizirik gaudenok eta Jaunaren etorrera arte geratzen garenok ez ditugu loak hartu dituztenen aurretik. Zeren bera, Jauna, zerutik jaitsiko da deia egiten denean, goiaingeruaren ahotsa eta Jainkoaren tronpeta entzuten direnean, eta Kristoren baitan hilak piztuko dira lehenik. Orduan, bizirik gaudenok eta geratzen garenok haiekin harrapatuko ditugu aldi berean hodeietan, airean Jaunari topo egiteko. Eta horrela izango gara Jaunarekin uneoro. Beraz, elkar kontsolatu hitz hauekin»(1. Tesalonikarrak 4,15-17.).\nHarrapen doktrina John Nelson Darby izeneko gizon batengana itzuli omen da 1830 inguruan. Bigarren etorreraren denbora bi zatitan banatu zuen. Lehenik eta behin, tribulazioaren aurretik, Kristo bere santuengana etorriko zen, berarekin harrapatuko ziren. Tribulazioaren ondoren lurrera itzuliko zen haiekin eta orduan bakarrik ikusi zuen Darbyk benetako bigarren etorrera, Kristoren bigarren etorrera distira eta aintzaz.\nHarrapenean fededunek ikuspegi desberdinak dituzte harrapapena noiz gertatuko den "tribulazio handia"ri begira: tribulazioaren aurretik, bitartean edo ondoren. Horrez gain, gutxiengoaren iritzia dago, hots, eliza kristauaren barruan elite hautetsi bat bakarrik harrapatuko dela tribulazioaren hasieran.\nNola ikusten du Jainkoaren Mundu Osoko Elizak harrapaketaren doktrina?\nbadugu 1. Tesalonikarrei erreparatuz, Paulo apostoluak badirudi soilik esaten duela "Jainkoaren tronpeta" jotzen duenean, Kristorengan hildako hildakoak lehenik altxatuko direla eta oraindik bizirik dauden fededunekin batera igoko direla "aireko hodeietara". ezagutu Jauna». Ez dago zalantzarik Eliza osoa - edo Elizaren zati bat - Tribulazioaren aurretik, bitartean edo ondoren beste leku batera harrapatzea edo beste leku batera eramana izatea.\nMateok antzeko gertaera bati buruz ari omen da: «Baina egun haietako atsekabearen ondoren eguzkia ilunduko da eta ilargiak distira galduko du, eta izarrak zerutik eroriko dira eta zeruko botereak astinduko dira. Eta orduan Gizonaren Semearen seinalea agertuko da zeruan. Eta orduan lurreko leinu guztiak negar egingo dute eta ikusiko dute Gizonaren Semea zeruko hodeietan indar eta aintza handiarekin datorrela. Eta bere aingeruak turuta distiratsuekin bidaliko ditu, eta bilduko dituzte bere hautetsiak lau haizetatik, zeruko mutur batetik bestera» (Mateo 2).4,29-31.).\nMateo-n Jesusek dio santuak biltzen direla "baina berehala garai hartako tribulazioaren ondoren". Berpizkundea, biltzea edo, nahi baduzu, harrapapena Jesusen bigarren etorreran gertatzen da. Eskritura hauetatik zaila da harrapatze-doktrinek egiten dituzten bereizketak ulertzea.\nHori dela eta, elizak goian aipatutako idazkien interpretazio faktiko bat hartzen du eta ez du ematen harrapapen berezirik ikusten. Aipatutako bertsoek besterik gabe esaten dute hildako santuak berpiztuko direla eta bizirik daudenekin elkartuko direla Jesus aintzan itzultzean.\nJesusen itzuleraren aurretik, bitartean eta ondoren zer gertatuko den elizaren galdera zabalik dago Eskrituretan. Bestalde, ziur gaude Eskriturak argi eta dogmatikoki esaten dutenaz: Jesus glorian itzuliko da mundua epaitzera. Berarekin leial geratu dena berpiztuko da eta harekin betiko biziko da poz eta aintzan.\nPaul Kroll-en eskutik


Udako bendeja-sasoiko azken egunean ere etorri zaizkio udaltzainak Itzubaltzetako baserritarrari - Getxo - Hiruka.eus\nHiruka.eus 2018-09-11 18:04\nIrailaren 3an lagun ugarik agertu zioten babesa Peio Fuenteri.\nHasiera batean barazki-postua kentzeagaz tematuta zeuden arren, azkenean euren buruzagiagaz berba egiteko aukera eman zioten Peio Fuenteri, atzo, Itzubaltzetako elizako arkupeetara hurreratutako udaltzainek.\nPolizia-buruak behin-behineko baimena eskatzeko gomendioa egin zion, Uribe Kostako Agroasanbladak Getxoko Udalari emateko prestatzen dabilen bendeja arautzeko proiektuaren zirriborroa baliatuta. Bitartean, udako bendeja-sasoia amaituta, aurreko urtetan legez, datorren astelehenetik aurrera Branka herriko tabernan jarraituko du barazkiak saltzen Fuentek.\nItzubaltzeta/Romoko San Jose elizako arkupeetan barazkiak saltzen zebilela, udaltzainen patruila-auto bi etorri zitzaizkion baratza Urdulizen daukan Peio Fuente baserritar itzubaltzetarrari. Kale-salmenta "debekatuta" dagoela eta, horregaz segituz gero, isuna ipiniko ziotela esan zioten poliziek laborariari.\nAbuztuaren 27ko jazarraldiaren ostean, Fuenteri babesa ematera agertutako 15 lagunakaz batu zen nekazaria; horren ostean, euren buruzagiagaz telefonoz berba egiteko aukera eman zioten udaltzainek. Ordu erdiz baino gehiagoz "arautegia zein den" azaltzen ahalegindu zen udaltzain-burua. Azkenean, poliziak behin-behineko baimena eskatzeko gomendioa egin zion Fuenteri, horretarako Uribe Kostako Agroasanbladak Getxoko Udalari emateko prestatzen dabilen bendeja arautzeko proiektuaren zirriborroa baliatuta. Hala ere, daborduko amaitu da udako bendeja-sasoia; eta urtero egiten duen legez, postua elizatik Branka tabernara mugitu eta bertan salduko ditu barazkiak Itzubaltzetako baserritarrak. Bertan egiten du neguko bendeja. Bestalde, azkenean, isunik ez ziotela ipinik esan zion udaltzain-buruak fuenteri.


apirila 2022 - Lazzaretto vecchio\nHasiera » Data honetan egindako artikuluak: apirila, 2022\nFina Cardona-Bosch-en gauerdiko eguzkia\nPosted by lazzaretto in bAst\nPlouen pigues liburutik: «Nire derrigorrezko ganberaren erdian bestea aurkitzen dut. Eta eskuak eta lepoa luzatzen ditut: hautsi egiten naiz. Garrasi egiteak eztarria erretzen dit: eta isildu egiten naiz. Hartu eta musu eman nahi diot nire aire maiteari. Banatzen nauen berdearen harresia daukat. Loa margotzen dut izarren gainean zaldizko. Ordua da…Ez zara. Eta aurkitzen zaitut.» Idazlea zendu berritan prentsan agertutako albisteetatik atera ditugu honako jakingarri...\nBortz liburu eta bi gehiago\nPosted by lazzaretto in bAst, Juan Luis Aizpuru Beristain\nDakit argitaldari bixiak bortz berritasun dakartza udaberri, primadera edo bedatse honetan. Bertze bi ere jarri ditugu, lehenagokoak izan arren. Liburutik libururako jauzian, Juan Luis Aizpuru Beristainen argazkiak aurkituko dituzue. Zuihitsua Idazlumari jarraiki Josu Jimenez Maia Zuihitsua. Zui, japonieraz, segitzea, jarritzea; hitsu, pintzela, idazluma; zuihitsu (随筆) japonierazko hitz bat da, arinki lotutako paragrafoz eta askotariko ideiez sortutako entsegu edo saiakera, egilearen...\nRené de Obaldia idazlearen sekretua\nPanamako unibertsitateko blogetik atera dugu honako berri hau idazleaz, bizi zelarik berari buruz idatzi zutena hain zuzen: Duela bost urte, Pariseko Literatura Hispanoamerikarraren Topaketaren lehenengo ekitaldirako ohorezko lehendakaririk onenaren bila, René de Obaldia izena sortu zen. Bi aldiz pentsatu gabe, mezu bat bidali zitzaion Frantses Akademiari, ez zegoen harekin komunikatzeko beste modurik. Jose Clémente de Obaldía diplomatiko panamarraren eta Madeleine Peuvrel frantziarraren...\nLuis Villasantek, Axularren lanaren aditurik handienetakoak, 1973an argitaratutako Axular-en hiztegia liburuaren berrargitalpena da edizio faksimilean. Euskaltzainburuak, liburuan, Axularren lanaren hustuketa lexikografiko zehatza egin zuen, eta egilearen ekarpenaren garrantzia neurtu zuen. Horregatik esan izan da, maiz, ondoren argitaratutako hiztegi askoren oinarrizko ekarpena izan zela liburua. AZALPENAK ETA ADIBIDEAK. Hiztegian, hitz bakoitzari buruz adibideak edo esaldi batzuk aipatzen...\nIñaki Bastarrikaren bloga\nLiburuak maite ditut, eta irakurri ahala azpimarratzen ditut eta haiei buruzko iruzkinak egiten. Batzuetan nobedadeak dira, baina beste askotan, liburu lehenagokoak edo erdi ahaztuak. Beste alde batetik kontu zaharrak egunetik egunera gehiago zaizkit atsegin.\nRaimundo Lanas urretxindor nafarra 2022-06-26\nIsiltasunaren musika 2022-06-19\nIda Vitale 2022-06-12\nHeremakono: hogei urte zorionaren zain 2022-06-05\nSusanna Rafart 2022-05-29\nTtitto Aguerre zizelkaria: “Formaren bila noa puska baten barnean delakoan” 2022-05-22\nArancha Nogueira-ren loratzea 2022-05-15\nSami Tchak togoar idazlearen izarrak 2022-05-08\nGaur ere ez du hiltzeko eguraldirik egingo 2022-05-01\nFina Cardona-Bosch-en gauerdiko eguzkia 2022-04-24\nAne Maiora(e)k Lola Viteri margolaria eta gaurko umeak bidalketan\nIzena *isabel(e)k Isabel Azkarateren kamera magikoa bidalketan\nROBERTO(e)k Wyoming Handia: “Rupturista nintzen eta hala jarraitzen dut” bidalketan\nRoberto Moso(e)k Ihardukimenduaren teoria chit hordigarria bidalketan\nJuan(e)k Berriz Irigoien bidalketan\n2022(e)ko ekaina (4)\n2022(e)ko apirila (4)\n2022(e)ko otsaila (4)\n2022(e)ko urtarrila (5)\n2021(e)ko urria (5)\n2021(e)ko abuztua (4)\n2021(e)ko uztaila (4)\n2021(e)ko maiatza (5)\n2021(e)ko apirila (5)\n2021(e)ko martxoa (4)\n2021(e)ko otsaila (5)\n2020(e)ko abendua (6)\n2020(e)ko azaroa (7)\n2020(e)ko urria (7)\n2020(e)ko iraila (8)\n2020(e)ko abuztua (6)\n2020(e)ko uztaila (15)\n2020(e)ko ekaina (9)\n2020(e)ko maiatza (9)\n2020(e)ko apirila (11)\nJuan Luis Aizpuru Beristain


Kasetea ez da desagertuko –\nSinestezina iruditu arren, kaseteak ez dira desagertu, eta ez dira, alafede, berehala desagertuko. Teknologia berriek (diskoek lehenik eta mp3 artxiboak ondoren) marginalitatera kondenatu zuten kasetea, norberaren armairu, kolekzionisten biltegi eta bigarren mailako gasolinetara. Enpresa batzuentzat oso tresna erabilgarriak dira oraindik, eta IBM eta Sony enpresak baliabide asko bideratu dituzte kaseteen hobekuntzara. Izan ere, kaseteak informazio kantitate handiak gordetzeko modu merke gisa erabiltzen dira.\nPasa den abuztuaren 2an IBM enpresak mundu mailako errekor berri bat lortu zuen: konprimitu gabeko 330 terabyteko gaitasuna daukan zinta magnetikoa diseinatu berri zuela iragarri zion munduari.\nZinta Sony Storage Media Solutionsekin batera garatu dute, eta datu kantitate handiak gordetzeko altenatibarik merekeena bilakatu daiteke enpresentzat, disko gogorren gainetik. Kasetearen ekoizpena ez da sinplea, baina IBMren ustez, daukan potentzialtasun astronomikoak oso erakargarri bihurtuko du.\nAsmakizun hau lortu ahal izateko, IBM eta Sonyko ingeniariak maila honetara iritsi behar izan dira: 201 gigabite “hatz karratu” bakoitzeko (Ameriketako Estatu Batuetan erabiltzen den neurria: 6,4516 zm2). Aurreko zintek zeukaten biltegiratze gaitasuna hogei aldiz biderkatu dute. Nanoteknologia dauka barneratuta: nanokristal kapa baten bitartez gaitasuna hobetzen da, eta kristal hauek 7 nanometroko memoria espazioa darabilte.\nKasetearen urrezko aroa aspaldi pasa zen, 80-90.hamarkadetan, walkmanen garaian, arkatz batekin bueltaka zinta magnetikoa berriz bere tokian jartzen saiatzen ginenean. IBM eta Sonyk hartu duten norabidearekin, ziur egon gaitezke ez dugula berriro, modu masifikatu eta komertzialean bederen, musikarik entzungo kaseteetan. Baina agian, zergatik ez, gure musika eta telesailen biltegi izan daitezke.\nLehen kaseteek 2 megabyteko gaitasuna zeukaten 60ko hamarkadan. Gaur egun ekoiztutakoek, 330 terabyte.\ndata, datu biltegiratzea, disko gogorrak, ibm, kasete, Kasetea ez da desagertuko, sony, Teknologia, teknologia berriak


Home / Zerbitzuak / Content Marketing\nGaur egun, marketingerako aurrekontuen laurdena baino ez da bideratzen Branded Contentera. Ongi, imajina dezagun orain, segundo batez, geure markarako bilatzen ditugun erabiltzaileak preskriptore nagusi bihurtzen direla eta ez alderantziz. Nola? Balio garrantzitsuak helarazten dituzten eduki eraginkorrak sortzean arreta jartzen duen estrategia baten bitartez.\nZeure publikoarengana heltzeko hainbat modu daude. Balio erantsi handiko eta kalitatezko edukia sortzen dugu, publikoan lotura emozionala eta kulturala sortzeko gaitasuna duena, eta markaren hautemandako balioa eta bere publiko objektiboarekin duen lotura hobetzen duena. Marka bakoitzaren beharrentzat neurrira egindako eduki estrategiak prestatzen ditugu, zehaztasunez gauzatu ahal izateko.\nBalioak, emozioak, pentsamenduak, eta abar helarazten duen edukia sortzen dugu. Geure helburua markarentzat ospea sortzea eta kidetasuna lortzea denez, oso kontuan izaten dugu zein den gure publikoa eta zeintzuk diren haren beharrak, zehazki behar duen hori emateko.\nHanditu zure publiko objektiboarekiko engagementa, zure bihurketa inbutuaren fase bakoitzera egokitutako edukien bitartez. Helburu horrekin, plataforma eta lan fluxu egokiak identifikatzen ditugu.\nProduktu berriaren irteera


À Tout le Monde - Wikipedia, entziklopedia askea.\nÀ Tout le Monde (euskaraz Mundu Guztiari) Megadeth estatubatuar heavy musika taldearen abesti bat da. 1994an Youthanasia diskoaren barnean kaleratu zuten. Abestiaren hitzak ingelesez abestuak daude, halere abestiaren izenburuaren gisa, frantsesez errepikatzen den bertso bat ere badu.\n2007. urtean À Tout le Monde (Set Me Free) (Mundu Guztiari (Aska Nazazue)) izenburuaz berrargitaratu zen. Oraingo honetan Megadeth taldeak abesti hau Lacuna Coil italiar musika taldearekin elkarlanean burutu zuen, honela bertan David Mustaine abeslariaren ahotsarekin batera Cristina Scabbia abeslariaren ahotsa ere entzun liteke.\nÀ Tout le Monde abestiaren bideoklipa ikusgai (Ingelesez) (Frantsesez)\nMegadeth taldearen abestiak\nOrriaren azken aldaketa: 21 apirila 2015, 15:15.


Marguerite Yourcenarren testu zatiak\nMARGUERITE YOURCENARREN TESTU ZATIAK - SAIAKERA\nHenri-Maximilien, Montluc-en borroka laguna Sienako setioan, aitoren seme ausart eta ikasia, zuhurtasun humanistatik zegokion ataltxo proportzionalaren jabe zen; haren babesle eta adiskidea, Cordeliers-ko priore jainkotiarra, jaun handia, adinean aurrera zihola ordenatu zen, munduko gaiztakeriak eta desordena zirela-eta erdiratua zuen bihotza, justiziaren grina eta karitatea neurri berean biltzen ziren haren baitan. Liburu honen barnean, konpartsek, merkatariek, bankariek, elizgizonek, langileek, adin eta maila orotako emakumeek aurrera eta atzera dabilen herri oso bat osatzen dute, pintoreskoari ezertan men egin gabe, eta 1510-1569 urteak erakusten dizkigu ia inoiz erabili ez den ikuspegi batetik… (jatorrizko argitalpenetik hartua)\nNapolesen sortua zen 1575ean, Sant'Elmo gotorlekuko harresi lodien barnean. Don Alvaro, haren aita eta tokiko gobernadorea, bertan finkatua zen penintsulan urte mordoa eman ondoren. Erregeordearen uste ona bereganatua zuen, baina baita herriaren abegia eta Campaniako aitoren semeena ere, zeinek eskuarki ez zituzten ongi eramaten espainiar funtzionarien gehiegikeriak. Gutxienez, inork ez zuen haren zintzotasuna zalantzan jartzen, ez eta haren odolaren bikaina ere… (jatorrizko agitalpenaren lehen lerroak)\nNathanael Frisiako uharte txiki batean hil zelako berriak Amsterdamera iritsi zenean ez zuen aparteko oihartzunik eragin. Haren osaba Eliek eta izeba Evak aitortu zutenez, espero izatekoa zen amaiera hura; bestalde, bi urte lehenago, Nathanael hiltzekotan egona zen Amsterdamgo ospitalea; bigarren heriotza hark, nolabait esan, ez zuen hunkitzen jadanik. Haren emazte Sarai (haren emaztea ote zen?) gizona baino lehenago hila zelako zurrumurrua zebilen, hobe ez saiatzea nola gertatu zen jakiten. Lazare, bien semeari dagokionez, Elie Adriansen-ek ez zuen bere burua ikusten umezurtzaren bila Judenstraat-en barna zihoala, nola edo hala haren amonatzat aurkezten zen eta begiak sobera beltz eta biziak zituen atsoaaren etxe aldera. (jatorrizko argitalpenaren lehen lerroak)\nGizon ilun bat, goiz eder bat\nSortu nintzenean dantzan egiten zuen izar batek, dio Shakespeare-ren heroi batek. Ingeles emakumeez ari bagara, beti Shakespeare-rengana itzuli behar. Mrs Woolf-en sakontasun dirdiratsua, arintasun lotua eta batek daki zein zeru abstraktu, estilo baten pultsazio izoztuak, aldian zeharkatzen duena aldian zeharkatua dena, argia eta beira, burura dakarzkigutenak gogoan hartzeko pausatuz gero, esango genuke hain era sotilean berezia zen emakume hura mundura jaiotzean, minutu hartantxe agian, izar bat pentsatzen jarri zela. (jatorrizko edizioaren hitzaurreko lehen lerroak)\nHerrialde desberdinen literatura mugimenduen artean, desfase bat izan ohi da ia beti. Amerika berriro naturalista bilakatu zen, Frantzian naturalismoa maldan behera zihoala. Horra non hilen artean pizten duten Henry James, gurean Hemingway, Steinbeck eta Caldwell arrakastatsu gertatzen diren unean. James-en eleberri eta kontakizun guztiak berrargitaratu, aztertu, iruzkindu egiten dira Estatu Batuetan. Belaunaldi gazteenetako kritikari serioenek –Edmund Wilson, F.-O. Matthiessen, W.-H. Auden– liburuak edo azterlanak eskaintzen dizkiete. Europar estetatzat joz, gaitzetsi egin zuen Amerika hark, harrotasunez erreibindikatzen du orain, eta zenbaitek egundainoko amerikar eleberrigile handientzat aldarrikatzen dute. Aintzaren gorabehera hauek ohiko gauza dira literaturaren historian; nolanahi ere, James-en hau azkarren eta ustekabekoenetako bat da. (jatorrizko argitalpenaren hitzaurretik hartua)\nKavafis-en (1863-1933) aurkezpenaren ondoren, haren poemen itzulpen osoa ageri da, Marguerite Yourcenar eta Constantion Dimaras-ek burutua: Grezia modernoaren olerkari ospenetsuetako bat da Kavafis, handienetako bat ere, sotilena nolanahi ere, berriena agian eta, hala ere, iraganaren mami agortezinaz hornituena. (aurkezpenaren lehen lerroak)\nKonstantino kavafisen aurkezpen kritikoa\nKontzertuek eta filmek ohitu egin du Europako jendea Negro Spirituals-en musikarekin; horien hitzak, ordea, ez dira horren ulergarri gertatzen frantses entzulearentzat, are ingelesa dakienarentzat ere, Hegoaldeko Estatuetako beltzen forma dialektal horiek nahasirik: hitz anglosaxoi horiek, gizon beltzen ahots beroak eraldaturik eta urturik bezala agertzen baitira. Haatik, testu horiek, eta ez bakarrik horiekin batera doan musika, benetako maisulanak dira maiz askotan (jatorrizko argitalpenaren hitzaurretik hartua)\nIbai sakona, erreka iluna\nAurrerago aurkituko dituzun olerkien egilea orain laurogei urte dituen amerikar emakume ia ezezaguna da. Geroago adieraziko dut zein bertutez dohaturik ikusten ditut bertso ilun eta trinko horiek. Lehenik eta behin, marraz dezagun silueta bat, eman ditzagun zenbait argibide obra bat azaltzeko balio izango dutenak edo, alderantziz, pertsonaren, bizitzaren –edo horretaz ezagutzen duguna– eta obraren artean hain maiz gertatzen bide den aldea azpimarratzeko… (jatorrizko argitalpenaren hitzaurreko lehen lerroak)\nHortense flexner-en aurkezpen kritikoa\nHemen irakurriko diren antzinako greziar olerkien itzulpenak, hein handi batean, neure gozamenerako moldaturik daude, hitzaren zentzurik hertsienean, hots, argitaratzeko batere ardurarik gabe. Hori bera gertatzen zaie poemen aurretik ageri diren oharrei, labur edo luze, lehen buruan, nik neuretzat bildu informazioak edo saiatu ebaluazioak baitira. Olerki horiek, edo olerki zati horiek, itzultzerakoan, nire jardunbidea ez zen ezertan bereizten behialako margolarienetik, zeinek antzinakoaren arabera marrazten zuten edo lehenagoko maisuen pinturen arabera zirriborratzeari ekiten zioten, aurrekoen artearen sekretuetan hobeki barnatu beharrez, ez eta musikagileenetik ere, noizean behin Bach edo Mozarten pasarteren bat behin eta berriro lantzen zutenak, hartaz gozatu eta aberastu beharrez. (jatorrizko argitalpenetik hartua)\nKoroa eta lira\nKantu beltzaren edertasuna, bizitasuna, alaitasuna, tristura, lur-arras edo zeru-arras, etengabe auhenaren diapasonera jaitsi edo oihuarenera igotzen dena, berriro azaltzen ahalegindu baino areago, nahiago nuen beltzak aurkitu ditudan aldiak gogoratzea; elkartze horiek ia beti laburrak eta osatu gabeak izan badira ere, haien izaera eta bizimoldea hobekixeago ulertzeko bidea eman didate. (jatorrizko argitalpenaren hitzaurretik hartua)\nBlues & Gospels\nUrriaren 3 edo 4an, Bangor-eko (Maine) ospitalean nengoela, bertan bi egun neramala, eta goiz hartan angiograma bat jasanik, Jerry Wilson-ek, Paristik bi edo hiru egun lehenago etorria zenak, gaixorik bera ere, esku artean paratu zidan malakita plaka zoragarri hura, New Delhi-n hainbat aldiz ene tratuen xedea izan zena, 1983an eta 1985ean, beraren urtebetetzean eskaini nahiz, eta azkenean aurreko martxoaren 22an eman niona. Liburutto honi Gauzen ahotsa izenburua jartzea erabaki dut; ia nirerik ezer ez dauka, salbu itzulpen batzuk, baina oheburuko liburu eta bidai liburu gisa baliatu dut, bai eta zenbaitetan adore hornidura gisa ere. (jatorrizko argitalpenaren hitzaurretik hartua)\nZinozefalos-en, Tebasko auzunean sortu zen, abuztuan, hirurogeita hamabosgarren Olinpiadetako hirugarren urtean. Ilbete argitsuaren eta Siriusen distiraren garaia zen. Orduan, Hesiodok dioenez, ahuntzak gizen daude, ardoa ona da, emakumeak guztiz lizunak, eta gizonak ahuleriak joak dira, Siriusen beroak gorputza ahitzen duelako. Inork ez du zalantzan jartzen bertso horiek, jadanik berrehun urte inguru zituztenak, maiz errepikatuko zirela sehaskaren inguruan. Tradizioei begirunea zien Tebasko jendeak maitatu behar zuen Askrako olerkari serioa, lasaitasun handiz eguneroko bizitzaren kontu txikiez arduratuzen zen hura. (jatorrizko edizioaren lehen lerroak)\nMarguerite Yourcenar-en sei saio berri, gai bat balioesteko, edo berriro balioesteko, sei ahalegin, "begiak zabalik" ekiteko, Hadrianoren oroitzapenak obraren Hadriano hark ez du aspaldi egin bezala, azterketak eramango gaituen argibideen edo hipotesien azken bururaino iristearren. Azterlan bat Historia Augusta-ri buruz: kronika bortizki partzialen bilduma, eskandalagarriak askotan, egiaren eta gezurraren arteko maila desberdinetan kokatuak, baina gainbeherako Erromaren historiarako iturburu garrantzitsuenetako bat izaten jarraitzen duena. Bi lan Errenazimenduari buruz, bata Agrippa d'Aubigné-ren Tragikoak obrari eskainia, eta olerkari ilun eta handi horretatik harat, are gehiago gizakiaren intolerantziari eta ankerkeriari, XVI. mendean hartu zituzten moldeetan; beste lanak, Chenonceaux-eko antzinako harriei buruzkoak, behialako egoitza handi bateko biztanleen bizitza asaldatua eta egongaitza gogoratzen du, bai eta diruaren tragikomedia, belaunaldiz belaunaldi behin eta berriro jokatzen dena dekoratu eder horien artean. Beste lan batek Piranesiren alegiazko espetxeak eta maisulan bitxi horien arrazoi tekniko eta psikologikoak ditu aztergai. Beste bi lan, azkenik, literatura modernoaren bi izen handiri eskainiak daude: Konstantino Kavafis olerkari neogreko enigmatikoa, iragan bikoitz baten nozioek obsesionaturik beti (bere amodiozko iragana eta iragan helenistikoa edo bizantziarra); Thomas Mann, Mendi Magikoa eta Doktor Faustus bezalako obren egileak jakintza tradizio zahar batekin zituen harremanak, hots, mundua barnetasun espezien bidez ezagutzea aldarrikatzen zuten hermetista eta alkimistekin. (jatorrizko argitalpeneko oharra)


IZEN - EMATEAK CAS | EUS\nANFAS, adimen- eta garapen-desgaitasuna duten pertsonen aldeko Nafarroako elkartea, 1961. urtean eratu zuten. Irabazi-asmorik gabeko elkartea da, eta Giza Eskubideen Adierazpen Unibertsala eta Adimen Desgaitasuna duten Pertsonen Eskubide Orokorren eta Berezien Adierazpena dira bere xedearen oinarriak.\nANFASen misioa, elkartearen eragilea, hau da: "Konpromiso etikotik abiatuta, eta eskubideak egikaritzearen eta gizarteratzearen aldeko testuinguruan, beharrezkoak diren laguntzak eta zerbitzuak bermatzen laguntzea, adimen- edo garapen-desgaitasuna duten pertsonak eta horien familiek bizitza-proiektu pertsonalak aurrera eraman ditzaten eta beren bizi-kalitatea hobe dezaten, hiritar gisa, Nafarroa justu eta solidario batean".\n2016an, adimen-desgaitasuna edo garapen-nahasmenduak dituzten 1.300 laguni eta horien familiei eskaini zien arreta, 89 profesionalen lanari eta ia 700 boluntarioren laguntza ordainezinari esker.\n1999an, Nafarroako Gobernuak Nafarroako Urrezko Domina eman zion elkarteari, egindako lana aintzatetsiz. Urte berean, Nafarroako Kirolaren eta Gazteriaren Institutuak boluntariotzaren saria eman zion.\nLABORAL Kutxa, berriz, banka egiteko beste modu baten erakusgarri da, lankidetza eta gizartearekiko konpromisoa oinarri duena, banka kooperatiboa, demokratikoa eta arduratsua, emaitzen % 25 ekonomikoki eta sozialki interesgarriak diren proiektuetara, prestakuntzara eta enplegua sortzera bideratzen duena.\n2014an, bi erakundeek indarrak batu eta ANFASen aldeko Nafarroako Lasterketa Solidarioa antolatu zuten. 2017koa lasterketaren laugarren edizioa izango da eta, oraingoan ere, RocktheSport-en laguntza teknikoa izango dugu eta Ricardo Abad Tafallako iraupen-lasterkari handiaren laguntza estimagarria. Bere Retos Solidarios fundazioko kide da ANFAS ere.\nGure helburua haztea eta irautea denez, harrotasunez jakitera eman nahi dugu 2017an NUPek ere bat egin duela gure lasterketarekin eta bere 30. urteurrena ospatzeko antolatu duen asteko egitarauaren barruan sartu duela.\nBukatzeko, lasterketaren antolatzaileok eskerrak eman nahi dizkizuegu ekimenean modu batera edo bestera parte hartuko duzuen guztioi, zuen ekarpenari esker gizarte inklusiboagoa eta solidarioagoa lortzeko lanean jarraitu ahal izango dugulako.\nZuek gabe ezinezkoa litzateke,\nZain gaituzue #casolina18 lasterketan!!\nIGANDEA, URRIAK 6 - 11 ordua.\nP. SARASATE, 20\nIZEN EMATEA DATA:\nDortsalak Forum Sport dendan hartuko dira urriak 4ean 15.00etatik aurrera eta urriak 5ean 10.00etatik 22.00etara.\nRicardo Abdad tafallar ultrafondistak diseinatu du ibilbidea, eta hiriko kale ezagunenetako batzuk zeharkatuko ditu.


Idatzizko azterketarako aholkuak - Udaberria Euskaltegia\nEguraldiagatik negu gorrian gaudela dirudien arren, heldu zaigu maiatza, hilabete seinalatua euskara-ikasle askorentzat; izan ere, garai honetan izaten dira IVAPen eta HABEren lehenengo bi egiaztatze-probak: batetik entzumena eta irakurmena, eta bestetik idazmena.\nBi azterketa horien artetik, idazmen-proba izan ohi da ikasleoi amesgaizto gehien eragiten dizkizuena. Hori dela eta, sarrera honetan idazmen-proba egiteko zenbait aholku emango dizkizuegu.\nEta azterketa aurretik egin beharrekoekin hasiko gara:\nMurgildu euskaran: komenigarria da azterketaren aurreko egunetan eta azterketa egunean bertan, behintzat, euskarazko komunikabideetara jotzea (Argia, Berria, Alea…), eta euskara irakurri eta entzutea. Horrela, batetik, zure buruari errazago gertatuko zaio azterketaren egunean euskaraz pentsatzea, eta bestetik, gaurkotasun gaiei buruzko informazioa jasoko duzu, eta baliteke azterketan gai horietakoren bat agertzea.\nAzterketa aurreko orduei dagokienez, ziur aski, irakasleak behin baino gehiagoan eman dizue honako gomendio hau: “Ez jarri urduri!”, eta seguru asko, zuk horrela pentsatu duzu zeure baitarako: “Hara bestea! Esatea erraza da, baina egitea…”. Jakin badakigu, azterketaren egunean urduri ez jartzea oso zaila dela; horregatik, guk beste gomendio bat emango dizugu: urduri jarriz gero, saiatu lasaitzen.\nNola? Bada, hasteko, izan konfiantza zeure buruarengan. Izan gogoan urte osoan zehar aritu zarela euskara ikasten eta azterketa gainditzeko beharrezko baliabideak dituzula. Beraz, errepikatu era honetako esaldiak zeure buruari: gai naiz; lortuko dut…\nHorrez gain, azterketaren egunean azterketa-lekura garaiz iristea komeni da, eta eraman beharrezko daramazula ziurtatzea (NA, idazteko-tresnak, erlojua, ura…). Eta urduritzen hasia zarela nabaritzen baduzu, baliatu erlaxazio-teknikaren bat: hartu arnasa sakon, ekarri gogora lasaigarria zaizun irudiren bat (itsasoa, larre berde bat…) edo hotsen bat (euria, kantu lasai bat…) etab.\nBehin azterketa hasita, ez hasi berehala idazten; lehenik eta behin irakurri arretaz zer eskatzen zaizun, eta zalantzarik baduzu, galdetu aztertzaileari, horretarako dago eta. Egin beharrekoa zuzen gauzatzeko, erabil itzazu egitekoan agertzen diren xehetasunak zeure burua kokatzeko eta zer idatzi behar duzun erabakitzeko. Gogoan izan egitekoan agertzen diren azalpenen helburua ez dela ikasleak nahastea; haatik, emandako deskribapenaren xedea egoera erreal bat irudikatzen laguntzea da. Horretarako, egin era honetako galdera zeure buruari:\nZein roletatik idatziko dut (ikaslea, herritarra, auzokidea…)?\nNori idatziko diot (alkateari, lankide bati, herritarrei, auzokideei)?\nZer egin edo lortu nahi dut idazkiaren bidez (nire iritzia ematea, nire esperientzia kontatzea, zerbait eskatzea, salaketa bat egitea, norbait konbentzitzea…)?\nNorako da idazkia? Hau da, argitaratu egingo da (sarean, paperean) edo idazki pribatua da (gutuna)? Beraz, zein ezaugarri izango ditu (itxura)?\nZein tonu/hizkera erabiliko dut? Zein esapide, hitz izan daizteke egokiak?\nPlanifikatu zer idatziko duzun\nOndoren, horiek guztiak kontuan hartuta, planifikatu zer idatziko duzun. Alegia, zerrendatu testuan jarriko dituzun ideiak, eta horretarako, utzi alde batera esanguratsuak ez direnak edo gainontzeko ideiekin lotura zuzenik ez dutenak; antolatu ideiak ataletan (paragrafo bakoitzeko atal bat), eta horien barruan bereizi ideia nagusiak eta menpekoak.\nIdatziko duzuna planifikatzeaz gain, aurreikusi nola idatziko duzun testuko atal bakoitza; horretarako, lehenik eta behin, pentsatu zein den atalaren helburua (zerbait kontatzea, zer edo zer azaltzea, argudioak ematea, zure iritzia ematea…), eta zein baliabide erabiliko duzun (pertsona, aditz-denbora eta modua, esapideak…). Halaber, hausnartu nola lotuko dituzun atalak beren artean, zein baliabide (puntuazioa, testu-antolatzaileak…) erabiliko duzun zatiak elkarri “josteko”.\nBehin idazten hasten zarenean, ez idatzi egiten ari zarena zirriborroa balitz bezala; hau da, ez idatzi edonola, garbira pasatzean edo berrikustean zuzentzeko asmoz; jar ezazu arreta guztia idazketan, eta ahalegindu ahalik eta ongien idazten. Eta Izan kontuan idazlana beste pertsona batzuek irakurriko dutela; beraz, saia zaitez txukun eta argi idazten; alegia, egin letra argia eta ulergarria; letra larria behar denean, hura erabili; ondo erabili puntuazio ikurrak; utzi hutsuneak testuaren eta orrialdearen amaieraren artean eta baita pasarteen artean ere…\nJarri behar baduzu, utzi izenburua amaierarako. Izenburuak zure testuaren mamia jaso behar du; beraz, askoz errazagoa gertatuko zaizu testua amaituta duzuenean asmatzea. Eta hastea kostatzen bazaizu, utzi sarrera gerorako: gehienetan kokatze-funtzioa du eta ez da ezinbestekoa hasiera-hasieratik idaztea.\nSaia zaitez eskeman jarritakoa jarraitzen; zer edo zer aldatzen baduzu, aurreikusita zenituen beste atal batzuei eragin diezaieke, eta horiek aldatu beharko dituzu. Aldaketa asko eginez gero, gainera, baliteke azkenean zertan zabiltzan ere argi ez izatea. Eta izan gogoan: pasarte bat = ideia nagusi bat, eta ez ahaztu ideia nagusiak garatu eta jantzi egin behar direla adibideak, arrazoiak eta abar erabilita.\nIzan gogoan: pasarte bat = ideia nagusi bat\nIdazten duzunean, egin ezazu ahalegina euskaraz pentsatzeko eta ezagutzen dituzun euskarazko baliabideak erabiltzeko, eta, ahal dela, saihestu itzulpenera jotzea: era horretan erdarakadak baztertuko dituzu.\nIdazten duzun bitartean, egon adi; izan ere, egiten diren akats asko eta asko kontzentrazio falta eta berehala bukatzeko gogoagatik izaten dira; saia zaitez normalean egin ohi dituzun akatsei bereziki erreparatzen. Eta ondo aztertu zeintzuk diren idazki guztietan erabiltzen dituzun egiturak, nahi gabe errepikatzen dituzunak: saia zaitez pareko egiturak erabiltzen. Horrez gain, aukeratu hitz egokiak eta zehatzak azaldu nahi duzuna adierazteko, eta baliatu sinonimoak, elipsia, perifrasiak etab. hitz bera etengabe ez errepikatzeko.\nIdeia bat emateko modu asko dago, eta bide batetik abiatuta irteerarik aurkitzen ez baduzu, atzera bueltatu eta berridatzi beste era batera. Eta ez ahaztu paragrafo bat bukatzen duzun bakoitzean berriro irakurtzen, jarritakoak zentzurik duen egiaztatzeko eta nola jarraitu jakiteko.\nBukaerara heldutakoan, nekatuta egon arren, ez amaitu testua korrika eta presaka, edonola. Amaierak oso garrantzitsuak dira; beraz, ahalegindu zaitez testua ondo borobiltzen.\nIzan gogoan uneoro lana ez dela testua idatzita amaitzen; hortaz, kudeatu ondo denbora, testua behar bezala eta behar beste aldiz berrikusteko denbora izan dezazun.\nKudeatu ondo denbora, testua behar bezala eta behar beste aldiz berrikusteko astia izan dezazun.\nHasteko egiaztatu testuak nolabaiteko batasuna duela, hau da, pasarte bakoitzean idatzi duzunak lotura duela aurrekoarekin eta/edo ondorengoarekin, ez dagoela saltorik.\nBigarrenik, ziurtatu idatzi duzunak zentzua duela, eta izan kontuan zuretzat argi eta garbi adierazita dagoena iluna izan daitekeela testua irakurtzen duen beste batentzat.\nHirugarrenik, begiratu arreta handiz aztertzaileek ere arreta handiz begiratuko dituzten gauzak (ergatibo markak, pluraltzaileak….) eta etxean edo klasean egiten dituzun idazlanetan gehien errepikatzen dituzun akatsak (ergatibo pluralak, erlatibozko esaldiak eta konpletiboak nahastu…).\nAurreko hiru pausoetan aldaketak egingo zenituen ziur aski; beraz, lana amaitutzat jo baino lehen, irakurri testua azken aldiz berridaztean akats gehiago egin ez duzula ziurtatzeko.\nHainbat iturritatik moldatua eta osatua\nCategory: azterketakBy Nerea Gallastegi 2017 May 3, Wednesday Leave a comment\nAuthor: Nerea Gallastegi\nPreviousPrevious post:Oporren ifrentzuaNextNext post:Irakurri, entzun eta gozatu Udaberriaren IV. Irakurraldi Irekian!


2011 IBBY KARTELA ETA MEZUA\nUrtero bezala, apirilaren 2an Haur Liburuaren Nazioarteko Eguna ospatuko da aurten ere mundu osoan. Hans Christian Andersen-en jaiotzaren urteurrena delako egiten da egun horretan Haur Liburuaren Egunaren ospakizuna. Hori dela-eta, IBBYk ilustrazio eta mezu berezia argitaratzen du. Aurten, Juri Mildeberg-ek ilustratutako kartela eta Aino Pervik idazleak idatzitako mezua dira.\nIRAKURZALETASUNA BULTZATZEKO IDEIAK IV: Bookcrossing\nBookcrossing liburuak elkarrekin trukatzeko proiektua da eta gaur egun mundu osoko milaka irakurle biltzen ditu. Liburuak leku jakin batean edo kalean bertan "aske" uzten dira, norbaitek topatuko dituelakoan. Pertsona batek liburu bat aurkitzean, liburuaren kodea erregistratu egiten du Bookcrossing webgunean. Honela liburuaren ibilbidea jarrai daiteke. Bestalde behin liburu bat irakurrita, berriro libre uzten da irakurle gehiago izateko eta ...m...\nIRAKURZALETASUNA BULTZATZEKO IDEIAK III\nONGI PASATZEKO; JOLAS, MOLAS... BIDEOA\nGaltzagorri Elkarteak Bularretik Mintzora buletinean oso bideo interesgarriaren berri ematen digute. Adibide bezala ezagutu dezagun bat: ABC. Marion Bataille. Kókinos, 2008. Gainera, jolaserako aitzakia ugari eskaini ditzaket...\nIRAKURZALETASUNA BULTZATZEKO IDEIAK II\nLiburuak gelara eraman eta ete....\nIRAKURZALETASUNA BULTZATZEKO IDEIAK I\nJuul kanpaina gertu dugu. Hori girotzeko eta orokorrean irakurzaletasuna bultzatzeko ideiak argitaratuko ditugu astero. Hau da aste honetakoa:\nFlash mob: Aldez aurretik antolatuta dagoen pertsona talde baten ustekabeko ekintza eta ekintza egin bezain pronto desegiten dena. Adibidez: Kaletik zabiltza eta bapatean gazte talde bat hasten da koreografia bat dantzatzen. Bukatzen dute eta taldea desegiten da ikuslearen har...\nEstilo askotariko 11 marrazkigile gipuzkoarren lanak bildu dituzte Donostiako Okendo kultur etxean. Literaturan marrazkilarien lanek duten garrantzia erakustea da erakusketaren helburua.\nJUUL WEBGUNEAN BALIABIDEAK\nJUUL WEBGUNEAN BALIABIDEAK: kanpainarako girotze proposamenak, jarduerak, inprimakiak, kartelak, bideo-bloga...\nIrakurketa sustatzeko IKT baliabideak 2011\nDakizuenez Juul proiektuaren barruan irakurketa sustatzeko IKT baliabideak erabiltzen ditugu aspalditik. Urtero saiatzen gara esparru honetan berriztatzen eta hauek dira aurten mahai gainean edo, hobe esanda, teklatuaren gainean, aurkeztu nahi dizuegun proposamena.\nA. Blogletan egindakoa probestu: Hainbat urte gabiltza blogarekin eta jadanik sarrera pila ditugu. Sarrera hauek probestea erraza da. Horretarako jarduera hau planteatzen dizuegu:\nGaltzagorri elkarteak, Eusko Jaurlaritzaren babesarekin, Bularretik mintzora ekimena jarri du abian EAEko ospitaletan, euskarazko irakurzaletasuna sustatzeko asmoz.\nBOZKETA ELEKTRONIKOA EGITEKO FROGAK\nBOZKETA ELEKTRONIKOA EGITEKO JARRAIBIDE GARRANTZITSUAK\nInportantea da pausu hauek irakurtzea eta kanpainaren interbentorea bozketa egunean era zehatzean aplikatzea.\nHorrela, ziurtatuko genuke boto guztiak jasota geratuko direla.\nEUSKARAREN HITZ POLITENA EKIMENA: Pinpilinpauxa\n"Pinpilinpauxa" da Euskararen Hitz Politena ekimenean parte-hartzaileek aukeratu duten hitza.\nGABONETAKO ZIRKULARRA WEB ORRIALDERAKO FRANTSEZEZ\nWebgunean zintzilikatzeko frantsesezko bertsioa falta zitzaigun bidaltzea eta hementxe duzue:\n« JUUL » consiste à la participation à une élection littéraire, organisée lors de la « Journée internationale du livre pour l’enfant et la jeunesse ». Le jour de l’élection, les élèves choisiront l...\nGABONETAKO ZIRKULARRA WEB ORRIALDERAKO\nJUUL KANPAINA hauteskunde li...\nGurasoei begira eskutitz ereduak eskuragarri jarri ditugu Dokumentuak atalean (euskaraz+gaztelaniaz eta euskaraz+frantsesez). Kanpainari buruzko informazioa izateko eta Gabonetan etxean irakurketa zaletasuna sustatzeko lagungarri izan daitezke. Animatu zuentzat egokitzen eta gurasoei bidaltzen.\nLEER TE DA MAS GIDA\nLEER TE DA MAS. GURASOENTZAKO GIDA. MEC ateratako gida interesgarria gurasoentzat. Baliabideen atalean, gurasoentzako baliabideen artean ikusgai duzue.


"Sekula ez nuen pentsatu Ameriketara pilotan jokatzera joango nintzenik" - Orio - Karkara.eus\nKarkara 2019-04-13 12:00\nIbon Aranalde Berastegiko Kultur Astearen barruan eskaini zuten 'Bertsopilota' ikuskizunean.\nIBON ARANALDE - PILOTARIA\nNola murgildu zinen Bertsopilota proiektuan?\nOrioko eta Villabonako pilota elkarteetako kideok elkarrekin entrenatzen dugu. Villabonako elkarteko pilotari Iñaki Lizasok jarri zuen Bertsopilota proiektua martxan orain dela urte batzuk, eta aurten Aritz Lertxundiri eta niri proiektuan parte hartzea proposatu zigun. Tamalez Lertxundik lan kontuak direla-eta ezingo du AEBra joan.\nProiektuak kirola eta kultura uztartzen ditu. Zein da ikuskizunaren dinamika?\nBinakako esku pilota partida jokatzen dugu, 22 puntura. Lau pilotarik eta bi bertsolarik parte hartzen dugu, eta bertsolariek botilero rola hartzen dute. Hauek partidaren hasiera eta bukaeran bertsoak botatzen dituzte ikuskizunari sarrera emateko eta agurtzeko; horrez gain, pilotarion atsedenaldietan, bertso saiotxoak ere egiten dituzte, umorea ibilita aurkariak zirikatzeko asmoz. Bertsoak bat-batekoak izaten dira, partidan gertatukoaren arabera sortzen dituzte, eta horrek berezia egiten du ikuskizun bakoitza.\nPilotarientzat partidak jokatzeko modua desberdina al da?\nPilotariak ahal dugun lanik txukunena egitera ateratzen gara kantxara, baina festa giroko partida dela ahaztu gabe. Ez dugu txapelketetako presiorik, eta ondo pasatzeko eta ikusleei ondo pasa arazteko asmoz jokatzen dugu. Oso gustuko dut proiektuak.\nHarrera ona izaten al du publikoaren artean?\nBai, giro ederra sortzen da. Duela bi urte esaterako, Argentinako Euskal Etxeetan aurkeztu zuten ikuskizuna, eta aipatu didate harrera bikaina izan zutela bertan. Aste Santuan Ameriketako Estatu Batuetan izango gara. Bertako hainbat Euskal Etxeekin harremanetan jarri gara, eta San Frantziskon, Bakersfielden eta Los Angelesen eskainiko dugu ikuskizuna; bestalde, oraindik baieztatu gabe badago ere, Las Vegasen ere egingo dugu saioa.\nEsperientzia berria bizitzeko gogotsu al zaude?\nOso gustura nago eskaini didaten aukerarekin. Urte asko daramatzat pilotan jokatzen, eta denbora horretan jende eta toki pila bat ezagutu ditut. Dena dela, sekula ez nuen pentsatu Ameriketara pilotan jokatzera joango nintzenik; oparia da niretzat, eta esperientzia aprobetxatzea da nire asmoa.


«Gaixorik egon gara, ohean, leher eginda. BECekoa katarsia izango da» | Music | GAIAK\nNOV. 25 2021 - 06:20h\nTaldeak sufritu duena bidean aurkitutako beste harri batekin alderatzen du Haimar Arejitak, Gatibuko gitarra-jotzaileak. Hirugarrenean asmatu dute eta, bi atzerapenen ostean, heldu den larunbatean 20. urteurreneko kontzertua egingo dute Barakaldoko BECen.\nHaimar Arejita, lehen planoan, Gatibuk Azpeitian eskaini zuen NAIZ Kontzertuan. (Aritz LOIOLA/FOKU)\n«Hogei urteotako abestiak errepasatuko ditugu eta batez ere jendearekin berriro elkartzeko unea izango da»\nGauzak aldatu dira, baina ez asko, zeren eserita egon behar izan dugu orain gutxira arte musukoarekin kontzertuetan. Aforoak pixka bat handitu dira eta, behin neurri horiek malgutu direnean eta, batez ere, kontzertuetan eserita egotearen neurria kendu denean, ikusi dugu pauso bat eman dela normaltasunerako bidean.\nKontzertuetan, behintzat, eskertzekoa da jendea zutik ikustea. Dena den, asko igarri da, kontzertu gutxiago egon direlako, eta egon direnek aforo mugatua zeukatelako.\nAzken finean, desastre bat izan da kontzertuentzat. Guk jo dugu, formatu txiki bat egin dugulako, akustikoan, eta horrekin mugitu gara, baina hori bizirik irautea izan da.\nBai, noski. Hau ospakizun bat zen hasieran, baina covida etorri zenean gelditu zen stand byn, eta orain arrastaka eraman dugun kontzertu bat da. Ez dugu bertan behera utzi nahi izan, jarraitu dugu aurrera egoerak uzten digun heinean. Orain nahi duguna da kontzertu hau ‘gainetik kendu’ nolabait; hau da, gogo handia dugu emateko, baina pixka bat zama izaten ari da egoera oso aurka dugulako.\nEgoera normal batean gozamena izango litzateke, baina orain, egia esan, egoera kontra daukagu. Zorte txarra izan dugu agian, eta, inflexio puntu honen ostean, lasaiago begiratu eta prestatu nahi dugu etorkizunean zer egingo dugun. Hau behin gainetik kenduta, zeren erantzukizun handia da 8.000 sarrera edukitzea hor gainean.


Nerea Uria eta Ilazki Gainza: “Ez gara konturatzen baina zaintza barik ezingo ginateke bizi” - etakitto.eus\nNerea Uria eta Ilazki Gainza: “Ez gara konturatzen baina zaintza barik ezingo ginateke bizi”\nETA KITTO 2019, Mar 01\nMartitzenean aurkeztu zuten “Emariak, emakumeek historian zehar egin dituzten ekarpenen bilduma” izenburuko liburua Arrate Kultur Elkartearen Topalekuan Ilazki Gainza eta Nerea Uria lanaren egileek. Emakumeek historian zehar izan dituzten ekarpenen bilduma osatu dute liburuan: 12 emakumeren biografia laburrak bildu eta ilustrazio bidez lagundu dituzte. Liburuaren aurkezpena egitearekin batera, lanaren inguruko erakusketa zabaldu zuten. Martxoaren 8ra arte egongo da ikustera joateko aukera.\n– Nolatan sortu duzue “Emariak” liburua?\nGu Kalaka moduan sortu ginenetik kooperatiba txiki bat gara eta hasieratik oinarrian bi ardatz izan ditugu: komunikazioa eta feminismoa. Lau urte bete ditugu aurten eta bezeroek eskatzen dizkiguten lanetan ikuspegi hori txertatzen beti ahalegindu bagara ere, zuzenean hori lantzen ibili eta gero, emaitza aurten atera dugun liburua izan da. Genero berdintasuna eta horren inguruko sentsibilizazioa lantzeko materialarekin osatutako lana da, zehazki emakume erreferenteen hutsunea identifikatu genuen eta hori landu dugu.\n– Sarritan entzuten dugu liburu eta bestelakoetan emakumeak gizonezkoak baino askoz gutxiago agertzen direla eta zuen arabera gizonen presentzia %75ekoa da…\nLiburuetan, filmeetan eta denean gertatzen da hori. Eta ez da idatzi gizonek bakarrik idazten dutelako, edo ikertu bakarrik gizonek ikertzen dutelako, baizik eta emakumeen ekarpen horiek ixilarazi, zapaldu eta alboratu egiten direlako. Orain testu liburuak ikertzen dihardugu eta horietan ere zoritxarrez horrelako datuak atera daitezke.\n– Horrelako alde handia ez da kasualitatearen ondorioa izango ba.\nGainera ez du esan nahi emakumeak agertzen diren %25 horretan emakumeak protagonista direnik, askotan ere bigarren mailako pertsonaia modura azaltzen dira, ez ekarpen bat egin dutelako edo izaera propioa dutelako. Adibidez, gure liburuan agertzen den emakumeetako bat Alice Guy da. Lehen zine zuzendarietako bat izan zen mundu mailan, produkzioa ere asko landu zuen eta zine estudio bat ere sortu zuen, frantsesa da baina Estatu Batuetan lan asko egin zuen. Ba Frantziara bueltatu eta bere lanak bildu nahi izan zituenean, pelikula guztiak zeuden bere lankide izandako gizonen baten izenean. Hori galdu egin du, beraz. Hor badago pertsona horrek egindako lan guztia ixildu eta zapaltzeko ekintza bat, ez da kasualitatez pelikula guzti horiek erre egin direla.\n– Zeren arabera aukeratu dituzue liburuan agertzen diren emakume horiek?\nIrizpide ezberdinak izan ditugu esku artean eta azkenean lehentasunak ere ezarri behar izan ditugu. Hasteko, lehenetsi dugu ezezagunak izatea, zorionez badaudelako ezagunak diren beste asko. Beste irizpide bat izan da Euskal Herrikoak eta nazioartekoak uztartzea. Eta beste bat lurralde eta garai ezberdinetakoak izatea. Hor ere ezberdina delako II. mendekoa izatea edo XXI. mendekoa, aukerak eta zailtasunak ezberdinak dira. Ahalegindu gara denari aniztasun bat ematen. Bestalde, izen propio horietatik haratago feminismoa kolektiboa ere bada. Horregatik bi kolektibo esanguratsu ekarri ditugu liburura. Batetik etxean lan egiten duten emakume guztiak eta bestetik sufragisten kolektiboa, nazioarteko borrokaren adibide modura. Horrekin batera, ahalegindu gara maskulinizatuta dauden alorretako emakumeak topatzen, injeniaritzan, kimikan, zinean… horiek bistaratzeko ahalegina egin dugu.\n– Ezkutuan eta zapalduta dagoen lanik bada, hori etxe barruan emakumeek egiten dutena da. Nola jaso duzue hori?\nHausnarketatik abiatu gara. Liburuaren hitzaurrea eta lehen biografia eurena da eta helburu nagusia hori da, historian zehar herrialde, garai desberdinetan beti hor egon diren emakumeak izan direlako, gizonek ez dutelako horrelako lanik egin eta baztertu behar izan dituztelako bere amets, proiektu eta bestelakoak giza eskubide oinarrizkoena, hau da, zaintza ziurtatzeko. Ez gara konturatzen baina zaintza barik ezingo ginateke bizi, azkenean jateko erosketa batzuk egin behar dira, janaria prestatu egin behar da eta horiek ez dira bakarrik egiten, norbait egon behar da hori egiten eta etxetik kanpo pasatzen badugu egun osoa nork egiten du hori? Ba beti izaten dira etxean egoten diren ama, amonak… Ekonomikoki zein sozialki baloratzen ez diren lanak dira eta horrela gure omenalditxoa egin nahi izan diegu.\n– Zergatik da horren garrantzitsua emakume erreferentak izatea?\nAzken batean bizitzako edozein alorretan gizon eta emakume erreferenteak kopuru aldetik berdintsuak izanez gero, norberak txikitatik bata edo bestea ez da gutxiesten. Baina eskolan jasotzen denaren %75 bakarrik gizonezkoak badira, normala da gutxiengo diren emakumeak gutxiestea eta, gainera, gizonak sentitzea gehiago direla, hala transmititu dutelako. Horregatik da garrantzitsua parekatzea eta baloratzea emakumeek egin dituzten gauzak, egin dituztelako eta ez ditugulako ezagutzen. Elkarren arteko tratua osasuntsuagoa litzateke horrela. Orain dela aste batzuk lauzpabost urteko neska batek Ingalaterran amari mutila izan nahi zuela esan zion eta, zergatik galdetu zionean, neskak erantzun zion suhiltzaile izan nahi zuelako. Hori ez da bera mutil sentitzen delako, baizik eta berak helburu moduan duen lan horretan ez duelako emakumerik irudikatzen, erreferenterik ez duelako. Albistea zabaltzearekin batera kanpaina bat abiatu zen eta mundu osoko emakume suhiltzaileek neska horri idatzi zioten, erakusteko neska izanda ere posible dela suhiltzaile izatea. Adibide horretan ikusten da erreferenteak izatearen garrantzia.\n« Andrea Garcia abeslari eibartarra garaile ETB1eko ‘BaGo!az’en lehen saioan The Urban Voodoo Machine domekan Portalea Musika Klubean »


Ospitalean dauden gaixoen %6k baino gehiagok diagnostiko okerra jaso dute, ikerketa baten arabera. | Consumer\nOspitalean dauden gaixoen %6k baino gehiagok diagnostiko okerra jaso dute, ikerketa baten arabera.\nTxostenak dio mediku egoiliarrak larrialdietan daudela eta "esperientziarik eza" dela akats-batzordeko faktore giltzarrietako bat.\nBadalonako Germans Trias i Pujol ospitaleak azterlan bat egin du, eta horren arabera, ospitalean sartzen diren gaixoen %6,2k, larrialdi-zerbitzutik datozenek, diagnostiko mediko okerra jasotzen dute.\n2001eko azarotik 2003ko otsailera egindako azterketan 669 kasu aztertu dira. Germans Trias-eko larrialdi-zerbitzuetako eta barne-medikuntzako medikuek egindako ikerketen emaitzen arabera, sukarra edo arazo neuronalak direla eta kontsulta egiten duten pazienteek izaten dituzte errorerik ohikoenak, kasuen % 12,8k eta % 9,6k, hurrenez hurren. Ondoren, digestio-sintomekin (%6,9) eta bularreko minarekin (%2,6) lotutakoak daude.\nIkerketaren egileek baieztatu dutenez, zenbait gaixotasun (pneumonia, tuberkulosia eta arazo kardiobaskularrak, esaterako) diagnostikatzeko zailenetako bat dira medikuentzat.\nGermans Trias-eko larrialdi-zerbitzuetako eta barne-medikuntzako medikuen arabera, hutsegiteren bat antzeman zen kasuen ia %43 gaixoaren sintomak baloratzean izandako akatsek eragindakoak ziren, eta ia erdiak “tratamendu espezifikoa berandu hasi zuten”, azaldu dute.\nAzterketaren arduradunek gaixoei diagnostikoak egiteko orduan dituzten arazoak larrialdietan bizi diren medikuak egoteari eta “esperientziarik ezari” egozten dizkiote. Era berean, larrialdi-zerbitzuak eskatzen duen diagnostiko-denbora mugatzea ere faktore erabakigarria da.\nProfesionalek, ordea, ez dute onartzen sexuak, kontsulta-orduak eta gaixoen adinak eraginik duenik akatsen batzordean.\ndiagnostiko gaixotasun hospital-eu


Eguneko zentroko langileak greba egiten ari diren arren, zerbitzu minimoak betetzen ari dira. — Berbia\nEguneko zentroko langileak greba egiten ari diren arren, zerbitzu minimoak betetzen ari dira.\nGarraioa, otordu zerbitzuak bermatuta daude. San Martin egoitzan ez da greba deialdia jarraitu.\nELAk eta LAB sindikatuek greba deitu dute aste honetarako Gipuzkoako zaharren egoitza eta eguneko zentroetan. Sektoreko lan hitzarmen berria eskatzen dute.\nDeialdia jarraitu esan bezala, eguneko zentroan jarraitzen ari dira. Bertako langileek eguneroko jarduna murriztu egingo dute gaur, ordubete gutxiago lan egingo dute eta horrela, gutxieneko zerbitzuak bermatuko dituzte. Sindikatuek zabaldutako greba deialdia gainera ez dute guztiz beteko. Ostegunean auditoria lanen bat dute eta egun horretan normal arituko dira lanean, alkateak adierazi digunez.\nEguneko zentroan, gaur, bihar eta ostiralez greba egingo dute baina San Martin egoitzan, lanean ari dira. Kontu egin behar baita, bi zentroetan Gipuzkoako hitzarmena aplikatzen dela baina langileen egoera ezberdina dela.\nEguneko zentroan diharduten auxiliarrak, Aita Mennik kontratatutakoak dira eta zuzenean, Gipuzkoako hitzarmena aplikatzen zaie.\nSan Martin egoitzako langileek bestalde Gipuzkoako zaharren egoitzetako hitzarmenaren gainetik zuzendaritzarekin adostutako zenbait hobekuntza dituzte.\nZaharren egoitza eta eguneko zentroetan deitu den 5 eguneko greba hau konbenio berria negoziatu dadin presio neurri gisa planteatu da. Sektoreko lan hitzarmena otsailaren 12an agortu zen eta uztailera bitartean akordiorik lortu ezean, Espainiako lan erreforma aplikatuko diete langileei. Horrek, hileko soldata jaitsi eta urteko lan orduak gehitzea ekarriko duela salatu dute sindikatuek.\nPasa den otsailean jada Oñatin jarraitu ez zen hiru eguneko greba egin zen hainbat zentrotan. Adostasunik lortu ezean, maiatzaren 13tik aurrera mugagabeko greba hasteko deialdia egin du ELA sindikatuak.


Hiri dantzen festa erraldoia — dantzan.eus\nHemen zaude: Hasiera › Hemeroteka › Hiri dantzen festa erraldoia\nHiri dantzen festa erraldoia\nIkuskizunak eta heziketa uztartuko ditu gaurtik igandera bitartean egingo den Gasteizko Oreka hiri dantzen lehen jaialdiak. Hainbat ekitaldi antolatu ditu Oreka Dance elkarteak zale eta zale ez direnekin pentsatuz.\nWendy Garcia eta Marco Ramos dantzariek emango diote hasiera jaialdiari. Hiri dantzaren jatorria, historia eta bilakaera nolakoa izan den azalduko dute bideo eta koreografien laguntzarekin. Horretaz gain, Quick Norvegiako dantza taldeak 15 minutuko show-a egingo du. Hiri dantza egiten duten Europako talderik onenen artean dago Quick. Saioa 19:00etan da Ibaiondoko antzokian, eta sarrerak hiru euro balio du.\nIzen handiko irakasleak\nOstiralean eta larunbatean nazioarteko koreografo ospetsuenetako batzuek ikastaroak emango dituzte. Hiri dantzen barruan dauden hainbat estilo jorratuko dituzte, eta bakoitzarekin koreografia bat erakutsiko dute. Ostiralean Marcos Ramos eta Dani Garrido izango dira irakasleak. Eta larunbatean, Wendy Garcia, Bilal Malik, Suleman Malik eta Nassir Shrikan —Quikeko kideak— eta Ainara Prietoren txanda izango da. San Andres egoitzara jo beharko dute ikastaroetan parte hartu nahi dutenek, ostiralean 19:30etik 21:30era eta larunbatean 11:00etatik 20:30era; bazkaltzeko ordu eta erdiko atsedenaldia izango dute. Bi egunetarako sarrerak 110 euroko kostua du, eta egun erdikoak, 50 eurokoa.\nAsteburuari gogotsu ekiteko, ostiral gauean festa antolatu dute People aretoan. Gasteizko disko jartzaileek jarriko dute musika eta dantza borrokak izango dira. Bi dantzari elkarren aurrean jarri, eta inprobisatu egingo du bakoitzak. Ikusleek erabakiko dute nork irabazi duen guda, txalo zaparradaren arabera. 22:00etan hasiko da jaia, eta edonork har dezake parte dantza borroka horietan. Horretarako, festa hasi baino ordu erdi lehenagora arte egongo da izena emateko aukera.\nJaialdiari amaiera emateko, Oreka lehiaketa egingo dute igandean, Ibaiondoko antzokian, 11:00etan. Guztira 15 taldek eta 12 bikotek parte hartuko dute, Euskal Herritik eta kanpotik etorritako dantzariak izango dira. Tartean, Gasteizko Soul Flavas break dantza taldeak emanaldia eegingo du.\nOREKA HIRI DANTZEN JAIALDIA\nZer. Hiri dantzen inguruko ikastaro eta ikuskizunak.\nNoiz. Gaur hasi eta igandera bitarte.\nOreka Dance elkarteak antolatu du hiri dantzen lehen jaialdia. / OREKA


Ikatz gehiago! (aste honetako egitaraua) - Ekitaldiak - Garoa Liburu-denda\nIkatz gehiago! (aste honetako egitaraua)\nMakinak ez dira gelditzen gurean. Gurean, ikatza eskatu diogu olentzarori, makinek martxan segi dezaten hurrengo urtean ere. Eta ikazkina iritsi bitartean, azken aste honetan, geratzen zaizkigun probisio guztiak botako ditugu. Eman begiratu bat prestatu dizugunari.\nAbenduak 18, 19:00 → Yoseba Peña (Sodupe, 1977) idazle zarauztartuak 'Kilimanjaroko diamantea' Ibaizabal argitaletxearekin argitaratutako gaztetxoentzako eleberria aurkeztuko digu.\nAbenduak 19, 19:30 → "Paperezko lagunak" irakurle taldeak 'Adiskide bat nuen' (Elkar) eleberria aztertuko du kurtsoko bigarren zitan. Joxean Agirre idazle azpeitiar, baita ere, zarauztartua bertan izango da.\nAbenduak 20, 19:00etan → Karlos Argiñano aurkezle eta sukaldari zarauztar ezagunak, 'Rico, rico y con fundamento' bere azken errezeta liburuaren aleak sinatuko ditu ostiral honetan 19:00etan, Garoa liburu dendan.\nAbenduak 21, 10:00 → Urteroko legez, AEKko Santo Tomas azokan present izango gara.\nAbenduak 18 (2013), 19:00 → 20:00


Stefano Delle Chiaie - Wikipedia, entziklopedia askea.\nStefano Delle Chiaie ""Alfredo", "ALFA", "Alfredo Di Stéfano" izengoitiekin ezaguna, (Caserta, Campania,1936ko irailaren 13a - Erroma, 2019ko irailaren 10a) eskuin muturreko militante neofaxista eta pistolaria, mundu osoan terrorismo ekintza desberdinak burutu zituen, besteak beste Italian, Espainian, Bolivian, Argentinan eta Txilen. Euskal Herrian 1976ko maiatzaren 9an, Jurramendin (Lizarra), mertzenario talde batekin batera, Ricardo Garcia Pellejero eta Aniano Jimenez Santos militante karlistak hil zituen eta beste batzuk zauritu zituen, erabateko inpunitatean. ETAren aurkako borroka zikinean ere hartu zuen parte.\nCaserta, 1936ko irailaren 13a\nErroma, 2019ko irailaren 10a (82 urte)\nNational Vanguard (en)\nBoloniako sarraskiak 85 hildako utzi zituen.\n1 Ibilbide terrorista\nEstatu hauetan ezagutu dira haren erasoak eta aktibitateak: Italian (1959-1987), Espainian (1970-1977), Perun (1983) Argentinan 1970-1984), Paraguai (1985), Venezuelan (1987).\nDelle Chiaie eskuin-muturreko Movimento Sociale Italianon (MSI) alderdi neofaxistan hasi zen politikan. Alderdi hau 1946an sortu zen, Benito Mussoliniren jarraitzaileen eskutik. MSIk, Arturo Micheliniren eskutik, Democrazia Cristianaren aldeko jarrera hartu zuenean, Delle Chiaie erradikalizatu egin zen talde berri bat sortuz, Ordine Nuovo, alegia.\n1970an Junio Valerio Borgheseri lagundu zion gero porrot egin zuen 1970eko estatu-kolpean. Halaber, 70. hamarkadan, Gerra Hotza zela eta, NATO eta CIA bultzatu zuten Gladio Operazioan lagundu zuen; horretan Italiako Inteligentzia zerbitzuen, Licio Gelliren eta Propaganda Due edo P2 logiaren laguntza izan zuen. Azkenik, Italiatik ihes egin zuen eta Espainian babesa aurkitu zuen; Carrero Blanco berarekin harremanak izan zituen eta Antonio González Pacheco eta Roberto Conesa polizia espainiarren laguntza zuzena. Espainian Léon Degrelle ezahutu zuen eta Avanguardia Nazionaleren antolakuntzan jarraitu zuen.\n1975an, Madrilen, Franco diktadorearen hiletan, DINAko Michael Townleyrekin eta Virgilio Paz Romero kubatarrarekin topo egin zuen. Hirurek Bernardo Leightonen aurkako atentatua prestatu zuten; erasoa arrazoia Leigthon Txilen ezarritako diktaduraren aurkako kritika gogorrak izan zen. Izan ere, Leigthon bere emaztearekin batera bizirik atera zen.\n1976an, Euskal Herrian, maiatzaren 9an, Jurramendin (Lizarra), mertzenario talde batekin batera, manifestazio baketsuan zebiltzan Ricardo Garcia Pellejero eta Aniano Jimenez Santos militante karlistak hil zituen eta beste batzuk zauritu zituen, erabateko inpunitatean. Eraso horretan, besteak beste, Rodolfo Almirón (Alianza Anticomunista Argentina taldekoa), Jean Pierre Cherid (OAS taldekoa) eta Pier Luigi Concutelli. Halaber, urte asko geroago, euskal errefuxiatuen aurka aritu zela aitortu zuen: etakide baten bahiketa, tortura eta hilketan (Eduardo Moreno Bergaretxe "Pertur" izan zitekeen) eta beste baten aurkako atentatuan (Jose Miguel Beñaran Argala izan zitekeen). Atentatu horiek Gladio sarearen testuinguruan justifikatu zituen eta Batallón Vasco Español izenarekin erreibindikatu ziren.\nLaurogei hamarkadan Delle Chiaieren presentzia Ameriketan detektatu zen. 1983an, CIAk pistoleroa kontinente horren eskuin-muturreko terrorista bilatuena zela esan zuen. 1980an, Bolivian, Lidia Gueiler Tejadaren aurka emandako estatu-kolpearen saiakeran parte hartu zuen; Italiarra Klaus Barbie eta militar argentinarrekin batera aritu zen. Haren helburu bat "Internazional Faxista Beltza" sortzea zen.\n1989an Caracasen atxilotua izan zen Venezuelako DISIP erakundeari esker. Italiara deportatu zuten han 1970. eta 1980. hamarkadetan burututako atentatuetan izan zuen ardura argitzeko: Piazza Fontanaren atentatua, Boloniako sarraskia... Italian urte berean absolbitu zuten.\nDelle Chiaie Erroman hil zen, 2019an, Vanini ospitalean, 82 urte zituelarik. Nahiz eta burutu zituen krimenak inoiz ez zen espetxean izan.\nMassimiliano Griner eta Unberto Berlenghinirekin batera, bere memoriak liburu batean bildu zituen:\n2018: L'aquila e il condor. Memorie di un militante politico\nJurramendiko gertaerak Auñamendi Entziklopedian.\n(Ingelesez):Delle Chiare nazi jantziarekin Bolivian.\n(Italieraz):Delle Chiareri buruzko artikulua.\n(Gaztelaniaz):Delle Chiaieri buruzko artikulua Publicon, 2019/09/14.\nMultimedia: Stefano Delle Chiaie\nAzken aldaketa 15 iraila 2019(e)an, 12:23(e)tan


Ondarroako Udala - Gabonetan, opariak euskaraz!\nGabonetan, opariak euskaraz!\nLaster banatuko dira Ondarroako familien artean Euskarazko Produktuen Katalogoak.\nUrtero moduan, produktu berrienak eta aipagarrienak eskaintzen ditugu katalogoan euskarazko eskaintza guztien artean.\nEskura izatea komeni da zerbait erosterakoan, aholku interesgarriak daude-eta.\nGurasoentzako eta 16 urte bitarteko haur eta gazteentzako ehunka erreferentzia biltzen ditu\nedizio berri honek.\nUrte osoan bizirik eta eguneratua dagoen gunea da www.katalogoa.org, argitaletxeek berek aukera baitute produktu berriak zuzenean sartzeko merkaturatu ahala eta deskatalogatuak gelditu direnak kentzeko. Hartara, webgunea urte osoan kontsulta daiteke, eta irakurleek, beren komentarioak egin ahal izango dituzte bertan, irakurri, ikusi, entzun edota jostatzeko hautatu duten produktuaren inguruan.


Jendaurrean ipini dute Plan Orokorraren berrikuspenaren aurrerapen-proposamena - etakitto.eus\nJendaurrean ipini dute Plan Orokorraren berrikuspenaren aurrerapen-proposamena\nEibarko Hiri Antolamendurako Plan Orokorraren (HAPO) berrikuspenaren aurrerapen-proposamena publiko egin dute. Jendaurrean ipini duten dokumentu hori diagnostiko eta partaidetza-prozesuak egin ondoren idatzi da eta eibartarrek Udalaren webgunean kontsultatu dezakete edo, bestela, laburpen bat ikusi, Errebal Plazia eraikinean jarritako paneletan. Horrez gain, otsailean hiru informazio-saio ireki egingo dira, herritarrei dokumentua aurkezteko.\nAlkatetzatik azaldu dutenez, “nahiz eta legeak behartu horrelako dokumentuak herritarrei gutxienez bi hilabetez erakustera iradokizunak eta alternatibak aurkeztu ditzaten, Eibarko Udalak erabaki du Aurrerapenaren proposamena jendaurrean jartzeko epea hiru hilabetekoa izatea eta, horrela, apirilaren 11ra arte egin ahal izango dira ekarpenak”.\nAurrerapenaren dokumentua eta hasierako dokumentu estrategikoa eskuragarri egongo dira udal webgunean (www.eibar.eus) bai eta HAPOren berrikuspenaren webgunean ere (www.planorokorra-eibar.eus). Halaber, modu presentzialean kontsultatu daiteke, Hirigintzako udal saileko bulegoetan. Bestalde, Errebal Plazia funtzio anitzeko eraikinaren plaza estalian azalpen-panel batzuk jarri dituzte, modu bisualean, HAPO berriaren proposamena laburtuta ikusi nahi dutenentzat.\nAzalpenak emateko hitzaldiak\nHorren osagarri, otsailean, Hiri Antolamendurako Plan Orokorra idatzi duen taldeak azalpen-hitzaldi batzuk emango ditu. Lehenengo saioa otsailaren 1ean izango da Armeria Eskolan; bigarrena otsailaren 8an, Coliseo antzokian; eta hirugarrena otsailaren 15ean Beheko Tokian. Hitzaldi guztiak 18:00etan izango dira, eta edukiera murriztua edukiko dute, indarrean dauden osasun-neurriak betez. Gainera, beste azalpen osagarriren bat nahi dutenek hitzordua eskatu ahalko dute Plana idatzi duen taldearekin bilerak egiteko. Hitzordu horiek HAPOren berrikuspenaren webgunearen bidez (www.planorokorra-eibar-eus) eskatu ahal izango dira.\nAurrerapen-proposamenaren dokumentuari buruz egin nahi diren iradokizun eta alternatibak ohiko administrazio-bideetatik aurkeztu beharko dira, alegia, tramitazio elektronikoaren bidez edo udal webgunearen bidez (www.eibar.eus), edo modu presentzialean, Pegoran.\n« 273 positibo berri atzeman dituzte Eibarren eta intzidentzia-tasa 7.472,52koa da Eibarrek 942.000 euro jasoko ditu Estatuaren funtsetatik pandemiak eragindako kalte ekonomiko eta sozialak arintzeko »


Ipurua: 7.500 helburu\nEibarrek bazkide eta jarraitzaileak igandean Realaren aurka jokatu duen partidara etortzera animatu nahi zaitu Ipurua zale armaginez bete eta asistentzia-errekorra lortzeko.\nOrain arte, sarbide kontrolaren bitartez aztertzen denetik, Ipuruan zale gehien bete dituen norgehiagoka urriaren 19an Bartzelonaren aurka jokatutakoa izan zen. Hartan 7. 295 pertsonek bete zuten zelaia. Oraingo honetan klubak zifra hori gainditu nahi du gipuzkoar derbian eta 7. 500 pertsona elkartu nahi ditu.\nEdonola ere, badago zale gehiago bildu zituen neurketa baten aurrekari bat. Hain zuzen, 1987ko urtarrilaren 13an, Errege Kopan Realaren aurka jokatutako lehia batekoa. Orduko kronisten arabera, partida hartan 10. 000 zale baino gehiago bildu ziren. Horietako askok zutik edota argi-indar dorreetara igota. Garai hartan, Eibar Bigarren B mailan zegoen.\nEgun, Ipuruako edukiera 8. 134 eserlekukoa da, presidentetza-palkoa, VIP guneak, hedabideentzako tokia eta elbarrientzat zuzendutako lekuak kontuan edukita.\nVIP guneak, ez hedabideentzako eremua ez eta elbarrientzako tokiak beteko ez direla aintzat hartzen badugu, Ipurua 7. 500 pertsonez betetzeko helburua erronka zaila da, baina era berean, anbizio handikoa eta lorgarria.\nIgandeko norgehiagokarako ez dago sarrerarik salmentan eta soilik etorriko ez diren abonatuek beren sarrera aske utziz gero, eskuratu daiteke sarreraren bat. Hori dela eta, Eibarrek jarraitzailei dei berezia egin nahi die neurketara etortzeko eta ezinez gero, karneta gertuko norbaiti utzi ahal izateko, Ipurua jarraitzaile armaginez bete ahal izateko.\nGertuko inori utzi ezean, eserlekua aske uzteko aukera dago telefonoz edota klubeko webaren bitartez. Eserlekua saltzen bada klubak sarreraren prezioan itzuliko lioke dirua bazkideari.\nDenboraldi honetan Ipuruan jokatu diren hamaika partidetan, zelai armaginan 66. 891 jarraitzaile bildu dira guztira (6. 081 pertsona batez beste). Joan den urtean, kopurua 56. 577 ikuslekoa izan zen eta duela bi urtekoa, aldiz, 31. 688 pertsonekoa.\nZelaiak izan duen hazkundeaz gain, aforo portzentaiek ere gora eghin dute. Hala, 17-18 denboraldian Ipuruak edukieraren %73,8 bete zuen, 18-19an, aldiz, %75,5. Aurten portzentajea %77,7-ko da orain arteko datuen arabera. Hori dela eta, datorren igandean Realaren aurkako partidan asistentzia-errekor berri bat bete nahi dugu.


EUSKADI.-Emazteari erasotzearren atxilotua Bilbon\nBilboko Ertzainetxeko agenteek 26 urteko gizonezko bat atzitu zuten atzo arratsaldean, familiartean tratu txarrak emateko delitua egotzita. Atxilotuak hainbat kolpe eman zizkion emazteari buruan eta aurpegian.\nErtzaintzaren esanetan, gertaerak atzo arratsaldean jazo ziren, 19,50 aldera, Bizkaiko hiriburuan. Ordu horretan, Iturribide kalera joateko abisua jaso zuen Ertzaintzak; izan ere, andre batek egindako telefono-deiaren arabera, senarrak eraso egin zion.\nBertaratu eta atarian euren zain zegoen emakumearekin harremanetan jarri ziren agenteak. Senarrak hainbat kolpe eman eta iletik tira egin ziola adierazi zuen emakumeak; horrez gain, lehen ere eraso ziola esan zuen, baina ez zuela inoiz salaketarik jarri. Erasotzailea etxean bere seme txiki batekin zegoela azaldu zien biktimak agenteei.\nErtzainek ikusi zutenez, emakumeak ubeldura zuen sudurraren goiko aldean, baita marka bat ere goiko ezpainean. Jarraian, agenteak etxera joan ziren eta ustezko erasotzailea aurkitu zuten han. Gertatutakoari buruz galdetu ziotenean, emaztearekin eztabaidan aritu zela onartu zuen, baina ez, ordea, eraso zionik.\nDeskribaturiko gertaera horien aurrean, Ertzaintzak J.P.O.CH. Bilboko 26 urteko bizilaguna atxilotu zuen, familiartean tratu txarren delitua egitea leporatuta. Biktima ospitaleratu egin zuten zauriak artatzeko.


Gaztemove | Fundación EDE Fundazioa\nGAZTEMOVE proiektua 2016ko urtarriletik azarora egin zen. Proiektuan zenbait ekintza garatu ziren helburu nagusi hau betetzeko: EUSKADIKO GAZTEEN INFORMAZIOA, PARTE HARTZEA ETA MUGIKORTASUNA SUSTATZEA, BAI ETA EB MAILAN ARLO HORRETAN, EUROPAKO PROGRAMETAN ETA, BEREZIKI, ERASMUS + PROGRAMAN LAN EGITEN DUTEN ERAGILEENA.\nHorretarako, zenbait ekintza egin ditugu Euskadiko gazteen artean mugikortasun-aukerak zabaltzeko eta sentsibilizatzeko aurrez ikusitako helburuetako bakoitzarekin lotuta.\nErasmus + programari eta jarduerei buruzko informazio- eta hedapen-material berria sortu dugu eta informazio-puntuetan jasotako kontsulta posibleetarako informazio-txostenak, hedapen-estrategiak eta ekintzak zehaztu ditugu. Era berean, proiektua eta jarduerak zabaltzeko harreman-sarearekin harremanetan jarri gara eta sarea zabaldu dugu. Bestalde, proiektua koordinatzeko eta exekutatzeko bilerak egin ditugu proposamenean jasotakoa arrakastaz betetzen dela eta kalitatea bermatzen dela ziurtatzeko.\nEB-N GAZTEEN MUGIKORTASUNARI ETA ERASMUS + PROGRAMARI BURUZ GAZTEEK DUTEN EZAGUTZA INDARTZEA.\nEuropako gaiei buruzko zalantzak argitzeko etengabeko arreta-puntuak izan ditugu, bai aurrez aurre, bai birtualki, erakunde eskatzailearen sare sozialen, emailen eta webguneetako iradokizunen postontzien bidez. Hala, 350 informazio-eskaera baino gehiago jaso ditugu bulegoan (Bolunta eta Europe Direct zerbitzua) edo webgunean eta posta elektronikoan egokitutako espazioen bidez. Gai horietako gehienak kide diren beste estatu batzuetako lan- eta prestakuntza-aukeren ingurukoak ziren, edota hizkuntzak ikasteko eta hobetzeko aukerekin eta EBn boluntariotza-lanak egiteko kontuekin lotutakoak. Baita Europako Boluntario Zerbitzuari eta Erasmus + programak eskaintzen dituen aukera zehatzei buruzkoak ere.\nInformazio-bloke honetan Europako gaietan eta Europar Batasuneko programa eta proiektuetan espezializatutako langileak izan ditugu; zehazki, bi teknikari aditu kontsulta horiei erantzuteko eta programan eta gazteekin egindako lanean espezializatutako orientatzaileen laguntza izan dugu.\nEra berean, Europako programei buruzko dokumentazioa eta albisteak dituen informazio-bilduma eguneratuta mantendu dugu: edukiak erabiltzaileen esku egon dira paperean nahiz informazio-liburuxken formatuan, eta gainera, EAEn egindako prestakuntza-ekintzetan eta ekitaldietan banatu dira. Informazio-material horren hedapenari esker, Erasmus +, EURODESK, EURES, EDICs eta Europako gaietan lan egiten duten beste ekipamendu batzuen edukia ezagutarazi ahal izan da. Erasmus + programarekin lotutako alderdiei buruzko informazio garrantzitsua eta eguneratua argitaratu da, eta Programa berriaren eskakizunetara eta deialdien kudeaketa-metodoetara egokitu da informazioa. Europako Boluntariotza Zerbitzuarekin zehazki lotutako atalean, eskaerak aurkezteko aholkularitza eskaini da, harrera-proiektuen garapena, kudeaketa eta ebaluazioa egiteko, Boluntariotza Zerbitzura bidaltzeko eta eskaeren eta garapenerako lankidetzaren orientazioan eta izapidetzean laguntzeko. Horrekin lotuta, eta nolabaiteko oztopo gisa, programaren eskakizun berriekin eta egutegiari eta deialdiaren indarraldiari dagokienez Batzordearen ibilbide-orriarekin ohitu eta haiek ezagutarazi behar dira. Horregatik jarraitu dugu nabarmentzen Erasmus + programaren alderdi orokorrak zabaldu eta ezagutarazi behar direla.\nSaio horiek eta informazio-ekintza guztiak Europako gaietan eta parte-hartzearen eremuan adituak diren bi orientatzailek dinamizatu dituzte eta egonkor mantendu dira proiektuak iraun duen bitartean. Europako gaietan eta gazteen partaidetzan adituak diren hizlariak ere izan ditugu, baita Europako erakundeetan lan egiten dutenak ere, eta saio ugaritara etorri dira (Herritarren Europako Puntua, Kosice Hiriburu Kulturala…).\nEAE-KO GAZTEEN EKIMENA ETA MUGIKORTASUNEKO PROIEKTUETAN AURKEZTEARI DAGOKIONEZ PARTE-HARTZE AKTIBOA SUSTATZEA.\nProiektuaren diseinuan laguntzea ere GAZTEMOVE jardueraren alderdi garrantzitsua izan da. Hala, proiektuko ideia posibleei buruzko aholkularitza eta haiek egiteko eta aurkezteko jarraibideak ematea.\nOro har, proiektuaren asmoa izan da bertan parte hartu dutenen protagonismoa sustatzea. Horrekin lotuta, proiektu horren indarguneetako bat da erakunde antolatzaileak duen askotariko eta berehalako harremana, eta horrek, EAEko gazte-elkarteen egiturarekin dituen konexiorekin batera, ahalbidetzen eta bermatzen du proiektuan gazteak inplikatzea. EAEko 4.000 gazte baino gehiagorekin ekimenak etengabe eta egunero garatzen dituen sarea gara, 30 udalerri baino gehiagotara iristen gara. Horregatik lortu dugu proiektuari buruzko informazioan eta hedapenean publiko zabalera iristea. Hala ere, hortxe topatu dugu nolabaiteko zailtasuna, horrelako proiektu askotan komuna dena; izan ere, ezinbestekoa da taldeen kaptazio- eta prestakuntza-prozesuetan inbertitzea. Gazteei zuzenduta eta eremu horrekin lotuta ekintza, ikastaro eta ekitaldi gehiegi izateagatik gerta daiteke, baita tailerretara joan ahal izateko ordutegi eta datak bateratzeko zailtasunagatik ere.\nEdonola ere, eta zailtasunak zailtasun, aipagarria da ekintzetan lotura duten eragile eta gazte guztien parte-hartze eta inplikazio aktiboa, baita informazio-puntuetan jasotako bisita eta eskari pertsonalizatuen garrantzia ere.\nHasieratik, eta kontuan hartuta EAEn Europako gaiari buruz egiten diren hedapen-ekintza gehienak herritarrentzat, oro har, edo beste kolektibo batzuetarako direla, baina ez azken hartzailearentzat, ez edukiagatik (mugikortasuna), ez horietan parte hartuko dutenen inplikazioagatik, diseinutik hasi eta exekuzioraino alderdi horretan arreta jartzen saiatu gara, proiektu osoan gakoa izan baita. Gazte kolektiboekin egindako lanak eman digun esperientziari esker, nabarmen dezakegu gazteen benetako parte-hartzea eta aktibazioa lortzeko ez dela nahikoa informazioak eskaintzea edo jarduera eskaintzea; ezinbestekoa da gazteei inplikazioa eta protagonismoa bermatzea: gakoa “bideratzea” (aukeretarako sarbidea) eta “laguntzea” (haietara iristen) da, autonomia-espazioak utziz, eta gazteen beharrei benetan erantzungo dien eta balio erantsia eskainiko duen informazio orientatua eta prestatua eskaintzea.


Bravo: harrapatu bideo testigantzak linean | Martech Zone\nThursday, April 26, 2012 Igandea, Iraila 8, 2013 Douglas Karr\nGune askok bideo testigantzak edo bezeroek enpresarentzako bideo mezu bat grabatu ahal izateko orrialde bat jartzea lortuko lukete. Hala ere, bideo horiek harrapatu, kargatu eta ostatatzea nahiko mina izan daiteke. bravo Zerbitzu berriarekin hori aldatzea espero du, zure bezeroei beren webcam bidez grabatzeko eta norberarentzako lurreratze orrialde pertsonalizatu batean ostatu emateko.\nHona hemen zerbitzuaren ikuspegi orokorra:\nHona hemen Bravo guneak deskribatutako zerbitzua:\nZure bideoaren lurreratze orria sortzen dugu - Erabiltzeko moduko bideo atariak zure marka erakusten du eta ikusleei zer esan nahi zeniekeen jakingo du.\nIkusleak 30 segundoko bideoak grabatzen ditu - Zure bezeroek edo bezeroek berehala grabatu ditzakete beren mezuak, iruzkinak edo galderak segundo batzuetan beren webcam bidez.\nIkusi eta partekatu zure bideoak sarean edozein lekutan - Zabaldu zure eragin berria zure webgunean edo sare sozialen bidez. Bravok zure weba humanizatzen hasteko aukera ematen dizu, 30 segundo aldi bakoitzean.\nTags: bezeroen testigantzakproduktuaren berrikuspenerabiltzaileak sortutako bideoa\nMaiatza 1, 2012 4 at: 36 AM\nMaiatza 7, 2012 8 at: 29 PM\nBadirudi bezeroen bideo testigantzetan lehia berotzen ari dela. Zerbitzu berri baten oharra jaso nuen, antzeko zerbitzua eskaintzen duen Crowdrave izenekoa.


Dirua irabaztea ahalik eta gehien aprobetxatzea | Martech Zone\nOsteguna, martxoa 20, 2008 Urtarrila asteazkenean 4, 2017 Douglas Karr\nBlog baten dirua irabaztea zaila da trafiko handia izan ezean edo nitxo bikaina izan ezean. Iragarki teknologia desberdinak zuzentzen ditut nire gunean eta harrituta geratu naiz lortutako diru-sarrerekin. Iragarkien espazioa martxan jartzearen arazoetako bat higiezinari ahalik eta etekinik handiena ateratzea da. Iragarki bistaratzen al dituzu? Pankartak? Botoiak? Testu estekak?\nEsate baterako, ahalegin berrien ideia hori dela uste dut Rubicon proiektua (horrek klikaren araberako ordainketa publizitatearen diru sarrerak hirukoiztu ditu nire blogean). Haien sistemak iragarkien errendimendua kontrolatzen du eta bertan erakutsitako publizitatea egokitzen du.\nOhartu non jolastu eta nire gomendioak egitea erabaki nuen ... ez da ona:\nDirua irabazteko hurrengo belaunaldia\nWebean hurrengoak bai argitaratzaileari bai iragarleari kontrol osoa ahalbidetuko dieten aplikazioak daude. ContextWeb, testuinguruko publizitateko enpresa lider batek atzo jakinarazi zuen merkaturatzen ari direla ADSDAQ Truke Agentziaren Negoziazio Mahaia. Hona hemen prentsa oharraren agerraldia:\nAgentziek zailtasunak dituzte komunikabideen gastu eraginkorraren eta ikuspegi ekintzetarako sarbidea ikusleen zatikatze garaian. Erabiliko dute ADSDAQ Truke Agentziaren Negoziazio Mahaia errendimendua testuinguruarekin lotzeko kanpaina digitalaren hedabide guztietako gastuak. Enpresaren hedabideen negozioa bultzatzen duen denbora errealean testuinguruaren motor berbera erabilita, agentzia digital batek ADSDAQ Exchange Agency Trading Desk erabil dezake atarietan, iragarkien sareetan eta gune zehatzetan erosketak eduki kategorietan banatzeko eta kanpainaren errendimendua kategoria horiekin lotzeko. . Zerbitzuak konpainiaren hedabideen negozioaz aparte funtzionatzen du.\nErosle edo analista batek analisi hori jaso ondoren, agentziak "botoia sakatuta" kanpaina jakin baterako lanean ari den inbentarioa gehiago eros dezake eta beraien itxaropenak gutxitzen dituen inbentarioa saldu.\nADSDAQ-rekin (oraindik ez dago nire blogean inplementatuta), nire ondasun higiezinen gutxieneko prezioa ezar dezaket BAINA beste iragarkiak zerbitzatu inork erostea erabakitzen ez badu. A ze ideia bikaina!\nBeste modu batera esanda, goiko ezkerreko botoiak 150 $ balio duela adierazten badut, ADSDAQ-n iragarle batek posizioa ziurtatu eta prezioa ordaindu dezake. Hala ere, inork hozka egiten ez badu, iragarki alternatibo bat bistara dezaket bertan. Oso adimentsua. Orain erabakitzen duzu zertarako balio duen zure higiezinak! Sakonago sakonduko dut eta datozen hilabeteetan benetan esperimentatuko dut ADSDAQ-rekin. Zati handiena da orain erabiltzen ari naizen jendea ez dudala alde batera utzi behar!\nYahoo!-ko artikulua Negozioa\nTags: egiteko diru onlinedirua irabaztekodirua\nStarbucks sare soziala abiarazten\nEskerrik asko buruagatik - bisitatu eta izena eman besterik ez duzu egin. Oraindik ere nire iragarkien diru-sarrera guztiak nire gune guztietan nola amaituko ditudan aztertzen ari naiz ... hori nahiko onuragarria izan daiteke.\nJT- Rubicon proiektua\nDouglas– eskerrik asko mezuagatik! Rubicon proiektuko argitaratzaileen programaren arduraduna naiz. Pozten naiz gure programarekin izandako esperientzia positiboaren berri izateak. Gure taldea oso gogor aritu da zu bezalako argitaratzaileei zure webguneko iragarkiekin diru gehiago irabazten lan gutxiago egiten.\nJarrai iezaguzu zure iritzien berri.\nEskerrik asko gelditzeagatik, JT.\nRubiconek ez zuen ADSDAQ-rekin ondo jokatu, beraz, metodo hori atera behar izan nuen. Iragarkiak agertu ziren baina ez zen klik agertu Rubiconen erregistratzeko. Hori ezin dugu izan! Uste dut orria "iframe" bidez hornituta "faltsutu" egin nezakeela, baina hori hack bat da.\nGaur gauean laguntzeko ohar bat bota dut. Beste zorion bat zure bezeroarentzako zerbitzuan. Izugarriak zarete.\nMar 25, 2008 at 12: 54 AM\nMezu hau gurekin partekatzeko modu polita da benetan. Produktuak oso onak dira egia izateko eta espero dut jende gehiagok izena ematea.\nNiretzat lasteregi egingo dut.